title: American Accordionists’ Association

text: Järjestö perustettiin 9. maaliskuuta 1938 New Yorkissa. Perustajajäseniä olivat Joe Biviano, Sydney Dawson, Pietro Deiro, Pietro Frosini, Anthony Galla-Rini, John Gart, Abe Goldman, Charles Magnante, Charles Nunzio, Sam Roland, Byron Streep ja Gene Von Hallberg. Pietro Deiro valittiin järjestön ensimmäiseksi puheenjohtajaksi.


title: Renjith Maheśwary

text: Renjith Maheśwary (s. 30. tammikuuta 1986 Kerala, Intia) on intialainen kolmiloikkaaja.


title: Renjith Maheśwary

text: Maheśwary karsiutui loppukilpailusta alle 20-vuotiaiden MM-kilpailuissa Grossetossa 2004. Hän sijoittui neljänneksi Dohan Aasian kisoissa 2006 tuloksella 16,54 ja voitti Aasian-mestaruuden Ammanissa 2007 tuulituloksella 17,19. Hän karsiutui loppukilpailusta Osakan MM-kilpailuissa 2007 ja Pekingin olympialaisissa 2008. Kantonin Aasian-mestaruuskilpailuissa 2009 hän sijoittui neljänneksi sentin pronssimitalista jääneenä. Delhin Kansainyhteisön kisoissa 2010 hän sai pronssia Intian ennätystuloksella 17,07. Daegun MM-kilpailuissa 2011 ja Lontoon olympialaisissa 2012 hän jäi karsinnassa ilman tulosta. Aasian-mestaruuskilpailuissa 2013 hän saavutti hopeaa. Saman vuoden Moskovan MM-kilpailuissa hän karsiutui loppukilpailusta.


title: Pauli Välimäki

text: Pauli Erik Välimäki (s. 20. joulukuuta 1955 Kokkola) on suomalainen toimittaja ja poliitikko. Hänen puolueensa on Vihreä liitto.


title: Pauli Välimäki

text: Välimäki kirjoitti ylioppilaaksi vuonna 1975 Kokkolan yhteislyseosta, minkä jälkeen hän opiskeli vuodesta 1977 tiedotusoppia Tampereen yliopistossa. Hän valmistui yhteiskuntatieteiden maisteriksi vuonna 1990. Hän toimi 1978–1979 päätoimittajana Etsijä-lehdessä, 1979–1980 uutistoimittajana Kansan Äänessä ja 1981–1986 toimittajana ja toimitussihteerinä Hämeen Yhteistyössä. Vuonna 1985 hän oli perustamassa Radio 957 -paikallisradiota ja vuosina 1986–1989 hän toimi Vihreän Langan päätoimittajana. Hän on työskennellyt vuodesta 1990 vapaana toimittajana.


title: Pauli Välimäki

text: Vapaana toimittajana Välimäki on muun muassa kirjoittanut Helsingin Sanomiin, Kuluttajaan ja Vihreään Lankaan sekä toiminut radiotoimittajana Radio Suomessa ja Ylen ykkösellä. Hänen toimittamiinsa radio-ohjelmiin kuului muun muassa ympäristöohjelma "Varrella virran". Suomen freelance-journalistit ry valitsi hänet vuoden freelance-journalistiksi 2000.


title: Pauli Välimäki

text: Poliitikkona Välimäki on toiminut Vihreän liiton varapuheenjohtajana vuosina 1990–1991 ja Tampereen kaupunginvaltuuston jäsenenä vuosina 1998–2006 sekä Tampereen kaupunginhallituksen jäsenenä vuosina 1999–2002 ja 2005–2006. Vuosina 2003–2004 hän oli kaupunginvaltuuston toinen varapuheenjohtaja ja vuosina 1999–2006 vihreän valtuustoryhmän puheenjohtaja. Hän erosi kaupunginvaltuuston jäsenyydestä aloitettuaan viestinnän erityisasiantuntijana Tampereen pormestarin Timo P. Niemisen esikunnassa vuoden 2007 alussa. Välimäki on ollut myös eduskuntavaaliehdokkaana, ensimmäisen kerran eduskuntavaaleissa 1983 silloisessa Hämeen läänin pohjoisessa vaalipiirissä ja viimeisimmän kerran eduskuntavaaleissa 2007 Pirkanmaan vaalipiirissä, mutta ei ole tullut valituksi.


title: Pauli Välimäki

text: Välimäki on naimisissa Irene Roivaisen kanssa ja hänellä on kolme lasta, vuosina 1981 ja 1994 syntyneet pojat sekä vuonna 1989 syntynyt tytär.


title: Lima (jalkapalloilija, 1983)

text: Rodrigo José Lima dos Santos, yleensä vain Lima (s. 11. elokuuta 1983 Monte Alegre, Brasilia) on brasilialainen jalkapalloilija. Hän edustaa Portugalin pääsarjassa pelaavaa Benficaa ja on pelipaikaltaan hyökkääjä.


title: Lima (jalkapalloilija, 1983)

text: Lima edusti pelaajauransa alkuvaiheilla useita brasilialaisjoukkueita. 21. heinäkuuta 2009 ukrainalaisseura Metalist Harkova ilmoitti hankkineensa brasilialaishyökkääjän riveihinsä noin 1 miljoonan euron siirtokorvauksella.


title: Lima (jalkapalloilija, 1983)

text: Siirto ei kuitenkaan lopulta toteunut, sillä Lima ei läpäissyt ennen siirron vahvistamista suoritettua lääkärintarkastusta. Myöhemmin samana kesänä hän teki sopimuksen portugalilaisen Belenensesin kanssa.


title: Lima (jalkapalloilija, 1983)

text: 1. heinäkuuta 2010 hän siirtyi kolmivuotisella sopimuksella Sporting Clube de Bragaan. 24. elokuuta 2010 pelatussa Mestarien liigan pudotuskierroksen toisessa osaottelussa Sevillaa vastaan Lima teki hattutempun, kun Braga eteni yhteistuloksella 5–3 ensimmäistä kertaa historiassaan turnauksen lohkovaiheeseen.


title: Ekhemos

text: Ekhemos () oli kreikkalaisessa mytologiassa Arkadian kuningas, joka seurasi kuninkaana Lykurgosta tämän suvun sammuttua. Ekhemos oli Airopoksen poika ja Kefeuksen lapsenlapsi, ja hän meni naimisiin Timandran, Ledan ja Tyndareuksen tyttären kanssa.


title: Ekhemos

text: Ekhemoksen hallitusaikana doorilaiset hyökkäsivät Peloponneksokselle. Heidän johtajansa Hyllos, Herakleen poika haastoi vastustajansa kaksinkamppailuun, jonka lopputuloksen mukaan joko maa luovutettaisiin herakleideille tai sitten nämä pidättäytyisivät hyökkäämästä uudelleen joko seuraavaan viiteenkymmeneen tai sataan vuoteen. Ekhemos otti haasteen vastaan ja löi Hylloksen pakottaen herakleidit siten peräytymään.


title: John R. Dunning

text: John Ray Dunning (24. syyskuuta 1907 Shelby, Nebraska – 25. elokuuta 1975 Key Biscayne, Florida) oli yhdysvaltalainen ydinfyysikko. Hän oli professori ja dekaani. Yhdessä italialaissyntyisen ydintutkimuksen uranuurtaja Enrico Fermin kanssa hän oli eräs Manhattan-projektin kantavista voimista (joita olikin lukuisasti). Dunning työskenteli myös Columbian yliopiston dekaanina vuosina 1950–1969. Hänelle myönnettiin lukuisia kunniatitteleitä sekä muita meriittejä, kuten erinäisiä palkintoja ja kunnianosoituksia tutkimusurallaan.


title: John R. Dunning

text: Dunning oli mukana kehittämässä sekä syklotronin kehittelyä sekä kaasudiffuusio-menetelmää uraanin eri isotooppien erottelemiseksi toisistaan.


title: Olaf Hampel

text: Olaf Hampel (s. 1. marraskuuta 1965 Bielefeld) on saksalainen entinen rattikelkkailija.


title: Olaf Hampel

text: Ensimmäisen arvokisamitalinsa, EM-hopean, Hampel saavutti vuonna 1991 Dirk Wiesen johtamassa neljän miehen joukkueessa. Olympialaisista Hampel saavutti olympiakultaa neljän miehen rattikelkkailussa 1994 Lillehammerissa Harald Czudajn joukkueessa ja 1998 Naganossa Christoph Langenin joukkueessa. Lisäksi hän saavutti MM-kultaa Langenin jarrumiehenä kahden miehen rattikelkkailussa vuonna 1995 ja neljän miehen kelkkailussa vuonna 1996, jolloin hän voitti lisäksi EM-kultaa sekä kahden että neljän miehen rattikelkkailussa. Saksan mestaruuden hän voitti vuosina 1989 ja 1995 kahden miehen rattikelkkailussa ja 1996 neljän miehen rattikelkkailussa.


title: Olaf Hampel

text: Seuratasolla Hampel edusti BSC Winterbergiä. Hän on 183 senttimetriä pitkä ja painaa 98 kilogrammaa.


title: Olaf Hampel

text: Olympialaiset


title: Olaf Hampel

text: Maailmanmestaruuskilpailut


title: Olaf Hampel

text: Euroopanmestaruuskilpailut


title: Quebecin ensimmäinen konferenssi

text: Quebecin ensimmäinen konferenssi pidettiin 13.–24. elokuuta 1943 Quebecissa Kanadassa. Se oli toisen maailmansodan konferenssi, johon osallistuivat liittoutuneiden päämiehistä pääministeri Winston Churchill Britanniasta, presidentti Franklin D. Roosevelt Yhdysvalloista ja isäntämaasta pääministeri William Lyon Mackenzie King.


title: Quebecin ensimmäinen konferenssi

text: Tapaamisessa Britannia vahvisti Yhdysvaltain ylivallan Tyynenmeren sotanäyttämöllä, jossa pyrittiin tehostamaan sotatoimia. Osapuolet päättivät jatkaa Tšiang Kai-šekin avustamista Kiinassa, ja Kaakkois-Aasian joukot määrättiin vara-amiraali Louis Mountbattenin alaisuuteen.


title: Quebecin ensimmäinen konferenssi

text: Kokouksessa päätettiin myös kiihdyttää taisteluita Italiassa, jotta Mussolinin kukistumista voitaisiin hyödyntää jatkossa. Osapuolet hyväksyivät kenraali Frederick E. Morganin suunnitelman Englannin kanaalin yli tehtävästä hyökkäyksestä, operaatio Overlordista, jonka kaavailtiin toteutuvan 1. toukokuuta 1944. Britanniassa rakennettiin operaatiota varten kelluvia keinotekoisia satamia, jotka aiottiin hinata Ranskan rannikolle. Hyökkäyksen komentajuus annettiin amerikkalaisille.


title: FIPFA

text: FIPFA ("Fédération Internationale de Powerchair Football Association") on kansainvälinen sähköpyörätuolijalkapallon kattojärjestö. Sen päämaja sijaitsee Pariisissa, Ranskassa. Se perustettiin vuonna 2006 sen jälkeen, kun yhdeksän eri maan edustajat tapasivat ensin Portugalin Coimbrassa ja toisen kerran Atlantassa, Yhdysvalloissa. He sopivat pelin säännöistä ja perustivat lajille kansainvälisen kattojärjestön.


title: FIPFA

text: FIPFA on organisaatioltaan samantyyppinen kuin FIFA, jolla on useita kansainvälisiä maanosaliittoja. Toistaiseksi FIPFAn ainut organisoitunut maanosaliitto on Euroopan sähköpyörätuolijalkapallon liitto EPFA, johon kuuluu tällä hetkellä seitsemän jäsenmaata: Suomi, Belgia, Tanska, Britannia, Ranska, Portugali ja Turkki. Pohjois- ja Etelä-Amerikkaan ollaan tällä hetkellä rakentamassa Amerikkojen sähköpyörätuolijalkapallon konferenssia, PFCA:ta. FIPFAn tavoitteena on perustaa maanosaliitot myös Aasiaan ja Afrikkaan. Aasiassa FIPFAn jäsenmaita ovat ainakin Japani ja Singapore.


title: FIPFA

text: FIPFAn ylin päättävä elin on kymmenen nelivuotiskautisen jäsenen muodostama neuvosto. Sen puheenjohtaja valvoo lajille ehdotettuja esityksiä, joita esittävät lajia eri puolilla maailmaa kehittämään pyrkivät komissiot.


title: Irene Roivainen

text:
Irene Roivainen (s. 14. joulukuuta 1955 Sotkamo) on suomalainen sosiaalitieteilijä ja poliitikko. Hänen puolueensa on Vihreä liitto.
Roivainen on koulutukseltaan yhteiskuntatieteiden tohtori, joksi hän valmistui vuonna 1999, pääaineenaan sosiaalityö. Hänen väitöskirjansa, nimeltään "Sokeripala metsän keskellä – lähiö sanomalehden konstruktiona", käsitteli lähiöstä rakennettua kuvaa "Helsingin Sanomissa". Myös hänen pro gradunsa vuodelta 1987 ja lisensiaatintyönsä vuodelta 1992 liittyivät lähiöihin. Roivainen on työskennellyt muun muassa sosiaalityön yliassistenttina ja määräaikaisena professorina sekä sosiaalipolitiikan ja sosiaalityön laitoksen johtajana Tampereen yliopistossa.


title: Irene Roivainen

text: Poliitikkona Roivainen on vaikuttanut Tampereen kunnallispolitiikassa. Hän nousi Tampereen kaupunginvaltuuston jäseneksi vuonna 1999 varavaltuutetun paikalta, minkä jälkeen hänet on valittu valtuuston varsinaiseksi jäseneksi neljissä vaaleissa, 2000, 2004, 2008 ja 2012. Vuosina 2009–2012 hän toimi kaupunginvaltuuston puheenjohtajana. Hän on ollut myös kaupunginhallituksen jäsen vuosina 2007–2008.


title: Irene Roivainen

text: Roivaisen muihin luottamustehtäviin ovat kuuluneet muun muassa Sosiaalityön tutkimuksen seuran puheenjohtajuus 2005–2006, Suomen Setlementtiliiton varapuheenjohtajuus ja Tampereen seurakuntayhtymän yhteisen kirkkovaltuuston jäsenyys. Roivainen valittiin Suomen Setlementtiliiton puheenjohtajaksi marraskuussa 2010.


title: Irene Roivainen

text: Roivainen on ollut naimisissa Pauli Välimäen kanssa vuodesta 1980 ja hänellä on kolme lasta.


title: Leena Saraste

text: Leena Saraste ("ent. Salokangas", s. 3. elokuuta 1942) on suomalainen valokuvaaja ja filosofian tohtori. Hän on työskennellyt valokuvaajana, alan opettajana, tutkijana ja taiteilijana. Sarasteen teoksia on muun muassa Suomen valokuvataiteen museon kokoelmissa.


title: Leena Saraste

text: Saraste opiskeli Taideteollisen korkeakoulun kamerataiteen laitoksella, josta hän valmistui 1965. Sen jälkeen hän opiskeli taidehistoriaa Helsingin yliopistossa, ja väitteli tohtoriksi 2004. Hänen väitöskirjansa otsikko oli: "Valo, muoto vai elämä, Kameraseurat kohti modernia 1950-luvulla". Saraste on julkaissut 1980 valokuvauksen perusteoksen "Valokuva, pakenevan todellisuuden kuvajainen", jota on käytetty oppikirjana. Teoksesta on ilmestynyt kaksi täysin uudistettua laitosta nimillä "Valokuva tradition ja toden välissä" (1996) ja "Valokuva, muisto – viesti – taide" (2010).


title: Arethusa (täsmennyssivu)

text: Arethusa tarkoittaa muun muassa seuraavia:


title: Natriumdikromaatti

text: Natriumdikromaatti (NaCrO) on natrium- ja dikromaatti-ionien muodostama epäorgaaninen ioniyhdiste. Ainetta käytetään kromin ja kromiyhdisteiden valmistuksessa hapettimena orgaanisessa synteesissä ja tekstiiliteollisuudessa.


title: Natriumdikromaatti

text: Natriumdikromaattia tuotetaan kromiittimalmista kuumentamalla sitä emäksen esimerkiksi natriumkarbonaatin kanssa, jolloin muodostuu natriumkromaattia. Natriumkromaatista natriumdikromaattia saadaan käsittelemällä natriumkromaatin vesiliuosta rikkihapolla tai hiilidioksidilla. Tällöin keltainen natriumkromaatti muuttuu oranssiksi natriumdikromaatiksi. Vesiliuos väkevöidään ja natriumdikromaatti kiteytetään alipaineessa.


title: Natriumdikromaatti

text: Näin saatu tuote on kidevedellistä dihydraattia NaCrO·2HO, josta kidevesi poistuu, kun se kuumennetaan 100 °C:n lämpötilaan.


title: Natriumdikromaatti

text: Natriumkromaattia käytetään valmistettaessa kromimetallia ja kromiyhdisteitä, kuten kromi(III)oksidia. Orgaanisen kemian synteeseissä sitä käytetään hapettimena. Se on hieman halvempaa kuin kaliumdikromaatti, mutta ongelmana on natriumdikromaatin hygroskooppisuus. Yhdistettä käytetään myös nahan parkitsemisessa ja analyyttisenä reagenssina laboratorioissa.


title: Natriumdikromaatti

text: Natriumdikromaatti on myrkyllistä ja ärsyttää silmiä, ihoa ja hengitysteitä. Yhdisteen on todettu olevan karsinogeeninen ja aiheuttavan mutaatioita.


title: Stuxnet

text: Stuxnet on Windows-spesifinen tietokonemato, jonka raportoi ensimmäisenä kesäkuussa 2010 valkovenäläinen turvallisuusyritys VirusBlokAda. Se on ensimmäinen mato, joka vakoilee ja uudelleenohjelmoi teollisuusjärjestelmiä.


title: Stuxnet

text: Mato tuli suureen tietoisuuteen, kun maailmalla levisi tieto, että mato oli päässyt Iranin ydinlaitoksiin saastuneessa usb-muistitikussa. Iran on pidättänyt joukon venäläisiä teknikkoja, jotka olivat rakentamassa Bušehrin ydinvoimalaitosta. Iran on uhannut syypäiksi epäilemiään Yhdysvaltoja ja Israelia kostoiskulla, jotka se toteuttaisi perinteisen sodankäynnin keinoin. Tietoturva-asiantuntijoiden mukaan Stuxnetin koodi on hyvin taitavasti tehty ja se on voittoa tavoittelematon, joten sen taustalla on suurella todennäköisyydellä valtio tai valtioita.


title: Stuxnet

text: Vuonna 2012 heinäkuun 1. päivän artikkeli New York Timesissä kertoi, että Stuxnet on osa USA:n ja Israelin tiedusteluoperaatiota nimeltä "Operaatio olympialaiset", joka sai alkunsa presidentti George W. Bushin aikaan ja jota laajennettiin presidentti Barack Obaman valtakaudella. Edward Snowden vahvisti heinäkuussa 2013, että Stuxnet oli Yhdysvaltojen ja Israelin yhteistyössä kehittämä.


title: Stuxnet

text: Stuxnetin pääsy Iranin Natanzin rikastuslaitoksen järjestelmään tapahtui luultavasti muistitikuilla, koska tietokoneita ei ollut kytketty turvallisuussyistä Internetiin. Mato hyökkäsi Windows-käyttöjärjestelmää vastaan hyödyntäen neljää haavoittuvuutta, joista kaksi oli ennalta tuntemattomia ns. nollapäivähaavoittuvuuksia.


title: Stuxnet

text: Kaksi palvelinta, toinen Tanskassa ja toinen Malesiassa, oli luotu madon päivitystä ja hallinnointia varten, ja ne mahdollistivat myös teollisuusvakoilun madon pystyessä lähettämään tietojaan takaisin palvelimille. Kun mato paljastui, joutuivat tietoturvayritysten sivut verkkohyökkäysten kohteeksi ja madon levittäjä ehti hävittää jäljet itsestään. Mato hyödynsi tulostinpalveluita ja muun muassa RPC-protokollaa sekä muutti Siemensin teollisuuskoneohjaimen koodia aiheuttaakseen vahinkoa tuotantoprosessille.


title: Stuxnet

text: Matoa pidetään asiantuntijoiden mukaan Israelin ja Yhdysvaltojen yhteishankkeena, jota valmisteltiin kaksi vuotta ja joka on George W. Bushin ja Obaman hyväksymä. Hankkeen taustalla oli tarve löytää ei-sotilaallinen tapa jarruttaa tai estää Iranin väitetty halu rakentaa ydinase. Mato oli ennalta laajalti testattu Israelin salaisessa Dimonan ydinkeskuksessa, jonne oli luotu Iranin uraanirikastamojen sentrifugeja jäljittelevä laitteistokokonaisuus. Madon kohteena oli Siemensin toimittama sentrifugien ohjauslogiikka ja madon toiminta-ajatuksena oli sabotoida laitteisto ajamalla sentrifugit niiden toimintarajojen yli. Madon saastuttamat ohjaustietokoneet lähettivät virheelliset ohjearvot suomalaisen Vaconin valmistamille taajuusmuuttajille, jotka saamiensa ohjearvojen mukaisesti vuorostaan syöttivät tehoa sentrifugien moottoreille, saaden ne pyörimään väärällä nopeudella. Edward Snowden vahvisti heinäkuussa 2013, että Stuxnet oli Yhdysvaltojen ja Israelin yhteistyössä kehittämä.


title: Stuxnet

text: Turvallisuustutkijat olivat aikaisemmin uskoneet madon kehittyneen Kiinassa, jossa sijaitsee Vaconin taajuusmuuttajatehdas. Kiinalaisviranomaisten tiedettiin kuulustelleen muutamia Vaconin työntekijöitä ja takavarikoineen heiltä paljon taajuusmuuttajiin liittyvää aineistoa. Mahdollista motiivia Kiinan osallistumiseen ei löydetty.


title: Stuxnet

text: Stuxnetin koodissa on hakemistopolku, jonka nimi sisältää sanan "Myrtus", suomeksi myrtti. Tämä on tulkittu viittaukseksi raamatun Esterin kirjaan. Ester tunnetaan raamatussa myös nimellä Hadassa, joka on latinaksi myrtus. Tätä on pidetty ovelana symbolisena sanaleikkinä, joka viittaa erääseen Esterin kirjan kohtaan. Siinä persialaiset hautovat juutalaisten tuhoamista, mutta juutalaiset tekevät Esterin ansiosta aikeet torsoksi hyökkäämällä itse persialaisten kimppuun. Kun Stuxnet onnistuu lamauttamaan saastuttamansa isäntäkoneen, se lyö koneeseen digitaalisen leiman 19790509. Tämä tarkoittaa ehkä päivämäärää, mutta numerosarjaa on tulkittu kahdella tavalla. Yhden tulkinnan mukaan kyseessä on jonkun syntymäpäivä, ehkäpä jonkun Stuxnetin koodanneista henkilöistä. Toisen tulkinnan mukaan 9.5.1979 viittaa päivään, jolloin Iranin islamilainen tasavalta hirtti vakoilusta syytetyn juutalaisen Habib Elghanianin.


title: Jean-Julien Rojer

text: Jean-Julien Rojer (s. 25. elokuuta 1981 Curaçao) on curaçaolainen tennispelaaja. Parhaimmillaan hän on sijoittunut ATP-maailmanlistalla nelinpelissä sijalle 17 ja kaksinpelissä sijalle 218. Lokakuussa 2010 hän voitti Eric Butoracin kanssa Tokion ja Tukholman ATP-turnausten nelinpelin. Huhtikuussa 2011 hän voitti Butoracin kanssa Estorilin nelinpelin, toukokuussa Nizzan nelinpelin ja syyskuussa Kuala Lumpurin nelinpelin. Aisam-ul-Haq Qureshin parina hän voitti toukokuussa 2012 Estorilin nelinpelin ja kesäkuussa Hallen nelinpelin. Lisäksi hän on pelannut viisi kertaa Johan Brunströmin kanssa ja kolme kertaa Eric Butoracin kanssa ATP-turnauksen loppuottelussa. Australian avointen 2010 nelinpelissä hän selviytyi Johan Brunströmin kanssa kolmannelle kierrokselle.


title: Sami Kukka

text: Sami Kukka (oik. Esa Santonen; s. 25. lokakuuta 1960 Tuulos) on suomalainen laulaja-lauluntekijä ja äänitarkkailija.


title: Sami Kukka

text: Sami Kukka on työskennellyt muun muassa äänittäjänä ja masteroijana Henrik Otto Donnerin studiolla.


title: Saraste (täsmennyssivu)

text: Saraste voi tarkoittaa seuraavia:


title: Anders Nyström

text: Anders "Blakkheim" Nyström (s. 22. huhtikuuta 1975 Tukholma) on ruotsalainen muusikko. Hänet tunnetaan parhaiten metalliyhtye Katatonian kitaristina. Nyström toimii myös Bloodbathin kitaristina. Hän on myös soittanut yhtyeessä Bewitched ja sooloprojektissaan Diabolical Masquerade.


title: Anders Nyström

text: Katatonia


title: Anders Nyström

text: Bewitched


title: Anders Nyström

text: Diabolical Masquerade


title: Anders Nyström

text: Bloodbath


title: Erikoisjääkäripataljoona

text: Erikoisjääkäripataljoona (ErikjP) on Utin Jääkärirykmentin joukkoyksikkö, joka vastaa maavoimien erikoisjoukkojen koulutuksesta. Erikoisjääkäripataljoonaan kuuluvat sen kaksi perusyksikköä, Laskuvarjojääkärikomppania ja Erikoisjääkärikomppania. Erikoisjääkäripataljoona perustettiin vuoden 2005 alussa, kun sen alle yhdistettiin entiset Laskuvarjojääkäri− ja Sotilaspoliisikoulut.


title: The Great Escape (Seventh Wonderin albumi)

text: The Great Escape on Seventh Wonderin neljäs studioalbumi, joka julkaistiin 3. joulukuuta 2010. Albumi on nauhoitettu keväästä syksyyn 2010.


text: Albumi on ensimmäinen, jolle yhtye on nauhoittanut yli 10 minuuttia kestävän kappaleen. Se on myös viimeinen albumi, jonka yhtye nauhoitti nykyisen rumpalinsa, Johnny Sandinin, kanssa. Sandin lähtee bändistä henkilökohtaisista syistä, kun ennalta sovitut keikat on soitettu. "Alley Cat" on ensimmäinen Seventh Wonderin kappale, josta on tehty musiikkivideo.


text: Albumin nimikkokappale The Great Escape on jaettu 13 osaan ja se on myös siis yhtyeen ensimmäinen yli 10-minuuttinen kappale. Siinä on havaittavissa selkeä konsepti.


title: Egmond aan Zee

text: Egmond aan Zee on noin 5 000 asukkaan kylä, joka sijaitsee Bergenin kunnassa Pohjois-Hollannin länsirannikolla. Se perustettiin vuonna 977, kun Walgerus-niminen maanomistaja antoi kymmenelle köyhälle perheelle luvan rakentaa talonsa meren rannalle, kunhan nämä maksaisivat hänelle verona kymmenesosan saamistaan kalansaaliista. Koko historiansa ajan kylä on ollut sään ja meren armoilla, ja sen rakennukset ovat tuhoutuneet myrskyissä useita kertoja.


title: Egmond aan Zee

text: Egmond aan Zeen terveellinen meri-ilmasto alkoi houkutella matkailijoita 1900-luvun alussa, ja kylä on yhä suosittu matkailukohde Alankomaissa. Sen näkyvin maamerkki on vuonna 1834 rakennettu Jan van Speyckin majakka.


title: Leibnizin laki

text: Leibnizin laki (; ”erottamattomien identiteetti” tai ”erottamattomien samuus”) on ontologinen periaate, jonka mukaan oliot tai entiteetit ovat identtisiä eli samoja (yksi ja sama entiteetti), jos niiden kaikki ominaisuudet ovat samoja. Periaatteen on muotoillut saksalainen filosofi Gottfried Wilhelm Leibniz. Se on toinen hänen suurista ontologisista periaatteistaan, toinen on riittävän perusteen periaate.


title: Christ Agony (albumi)

text: Christ Agony on samannimisen yhtyeen ainoa Union-nimellä julkaisema albumi vuodelta 2005.


title: Christ Agony (albumi)

text: Yhtye käytti Union -nimeä vuosina 2005–2007.


title: Condemnation

text: Condemnation on puolalaisen metalliyhtye Christ Agonyn seitsemän studioalbumi, joka on julkaistu vuonna 2008.


title: Condemnation

text: Yhtyeen laulaja-kitaristi Cezar omisti albumin äitinsä Elizabethin muistolle, joka kuoli albumin julkaisua edeltävänä vuonna.


title: Kukkola (Joensuu)

text: Kukkola on vanha sukutila Joensuussa, joka toimii kokouspaikkana ja virkistys- ja matkailukohteena. Rovasti ja opetusministeri Antti Kukkonen viljeli tilaa vuosina 1919-1958. Tilan omisti myöhemmin hänen tyttärensä Katri Kukkonen. Vuonna 1991 tila siirtyi testamenttilahjoituksena Pohjois-Karjalan maataloussäätiölle. Suurin osa metsistä siirtyi Joensuun kaupungille vuonna 2007.


title: Kukkola (Joensuu)

text: Tila sijaitsee lähellä Joensuun kantakaupunkia Karhunmäen kaupunginosassa kuutostien ja ysitien lähellä. Sen osoite on Vanha valtatie 70.


title: Kukkola (Joensuu)

text:
Nykyinen päärakennus on vuodelta 1889. Tilalla on arboretum eli puulajipuisto sekä marttojen vuonna 2002 perustama näytepuutarha. Antti Kukkosen historiasta kertoo kotimuseo sekä erikoinen muistomerkki Hiljainen huone. Lapsille on perinneseikkailupolku sekä Katrin metsäpolku. Aitan vintillä on taidenäyttelytila.
Kukkola toimi SPR:n pakolaiskeskuksena vuosina 1990-1992.


title: Satanic Masowhore

text: Satanic Masowhore on black metal -yhtye Impaled Nazarenen toinen single, joka on julkaistu vuonna 1993.


title: Hatikka

text: Hatikka on Helsingin yliopiston Luonnontieteellisen keskusmuseon ylläpitämä luontohavaintopäiväkirja. Se on ilmainen ja sinne voi jokainen tallentaa luontohavaintojaan. Rekisteröityneet käyttäjät voivat käyttää Hatikkaa kuten perinteistä havaintovihkoa, ja palata tarkastelemaan ja muokkaamaan havaintojaan. Havaintoja voidaan kuitenkin ilmoittaa myös ilman rekisteröitymistä. Hatikkaan ilmoitetut havainnot ovat myös automaattisesti tutkijoiden ja suojeluviranomaisten käytössä. Havaintojen avulla saadaan tietoa eliölajien runsauden ja levinneisyyden muutoksista. Tietoja hyödynnetään tutkimuksessa, seurannassa ja luonnonsuojelussa.


title: Hatikka

text: Sivuston toiminta loppuu vuoden 2017 lopussa, ja havaintojen ilmoittaminen sekä vanhat havainnot siirretään Suomen Lajitietokeskuksen Vihko-palveluun.


title: Pesäpallon Ykkössarja 1989

text: Pesäpallon Ykkössarjan kausi 1989 oli yhdeksäs ykkössarjakausi pesäpallossa. Sarjan voittaja Vimpelin Veto ja kakkonen Oulun Lippo nousivat Superpesikseen.


title: Pesäpallon Ykkössarja 1989

text:
Vimpeli ja Oulu nousivat SM-sarjaan. Hamina karsintaan SM-sarjan 10. sijoittuneen kanssa.
Suomensarjaan putosi Lohi. Tilalle nousivat Suomensarjan lohkovoittajat: Lammin Luja, Mansen Pesäpallo ja Kempeleen Kiri.


Opiskelijoiden futsalin Euroopan-mestaruuskilpailut 2011 järjestetään 16.–24. heinäkuuta 2011 Tampereella.


title: Opiskelijoiden futsalin Euroopan-mestaruuskilpailut 2011

text: Turnauksessa kilpailevat sarjoissaan sekä naiset että miehet. Järjestyksessään turnaus on miehille kahdeksas ja naisille toinen.


text:
Miesten sarjaan odotetaan saapuvan 16–24 joukkuetta ympäri Eurooppaa ja naisten sarja on kaavailtu 8–16 joukkueelle. Osallistujamäärässä nämä määrät tarkoittavat noin 300–500 urheilijaa, joiden lisäksi joukkueenjohdot ja kansainväliset tuomarit lisäävät määrää reilulla kymmenellä prosentilla.
Turnauksen suojelijaksi on lupautunut Suomen Palloliiton puheenjohtaja Sauli Niinistö.


title: Yksikkö 8200

text: Yksikkö 8200 on Israelin tiedustelupalvelun Mossadin tietotekniikkaan ja -verkkoihin, signaalitiedusteluun ja koodien murtamiseen erikoistunut osasto. Se on Israelin puolustusvoimien suurin yksikkö ja sen palveluksessa on useita tuhansia sotilaita.


title: Yksikkö 8200

text: Israelin armeija perusti yksikkö 8200:n signaalitiedusteluyksiköksi. Yksikköä on kutsuttu sen historian aikana nimillä "toinen tiedustelupalvelun yksikkö", "515. tiedustelupalvelun yksikkö" ja "yksikkö 848". Nykyään osastosta käytetään nimeä yksikkö 8200.


title: Yksikkö 8200

text: Yksikkö 8200 toimii Israelin puolustusvoimien alaisena kybersodankäynnin alalla. Se on erikoistunut signaalimurtoihin, koodien murtamiseen ja tietotekniikkaan.


title: Yksikkö 8200

text: Vuoden 2010 maaliskuussa Israelin sotilastiedustelun johtaja Amos Yadlin totesi, että Israelista on tullut maailman johtava kybersodankäynnin valtio. Mahdollisilla kyberaseilla Israel kykenisi lamaannuttamaan vihollisvaltion infrastruktuurin sisältäen sähkön- ja vedenjakelun, logistiikkajärjestelmät, armeijan sekä rahoituslaitosten tietoliikenneverkot.


title: Yksikkö 8200

text: Yksikkö 8200:n tukikohta sijaitsee Urimissa Negevin autiomaassa. Siellä työskentelee tuhansia sotilaita ja se on näin Israelin puolustusvoimien suurin yksikkö. Osastoa epäillään muun muassa Stuxnet-madon kehittämisestä, vaikka israelilaisen tietoturvayhtiö Maglanin johtaja Shai Blitzblau on vakuuttanut, ettei yksikkö 8200:lla ei ole osuutta asiaan.


title: Blufferit

text: Blufferit () on lapsille suunnattu piirrossarja. Sarja tehtiin Alankomaissa ja sen ensiesiintyminen oli vuonna 1984. Yksittäisen jakson pituus on noin 25 minuuttia. Ohjelman tuotantoyhtiönä oli Frank Fehmers Productions. Tarinan hahmot seikkailevat "Bluffooniassa", jossa sarjan päävihollinen "Salakelmi" ja hänen robottiavustajansa "Silikoni" suunnittelevat Bluffoonian ainoan metsän ja sen asukkien Bluffereiden tuhoamista. Suomessa sarjaa on julkaistu kaseteilla 90-luvulla suomenkielisellä jälkiäänityksellä. Suomenkielisessä versiossa Pauli Virta näytteli kaikki roolit.


title: Bragging Rights (2010)

text: Bragging Rights (2010) oli showpaini pay-per-view (PPV) tapahtuma, minkä tuotti World Wrestling Entertainment (WWE). Se järjestettiin 24. lokakuuta, 2010 Target Centerillä Minneapolisissa, Minnesotassa. Se oli toinen vuosittainen Bragging Rights -tapahtuma. Tapahtumassa nähtiin ensimmäistä kertaa seitsemään vuoteen Buried Alive ottelu (hautaus elävältä), mihin osallistuivat Kane ja The Undertaker.


title: Bragging Rights (2010)

text: Show’n pääkonsepti oli RAW brändin ja SmackDown brändin välinen 14 miehen joukkue ottelu Bragging Rights palkinnosta, minkä viime vuonna voitti SmackDownin joukkue. 8. lokakuuta SmackDownissa, Big Show nimettiin SmackDown joukkueen kapteeniksi. 11. lokakuuta RAW'ssa, kuusi seitsemästä RAW'n joukkueen jäsenistä karsimisotteluiden kautta pääsivät edustamaan RAW brändiä, jotka olivat John Morrison, R-Truth, Sheamus, Santino Marella, juuri RAW'hon arvottu CM Punk ja joukkueen kapteeni The Miz. Saman viikon SmackDownissa pidettiin myös karsintaottelut ja SmackDown brändiä edustamaan pääsivät: Jack Swagger, Rey Mysterio, Alberto Del Rio, Kofi Kingston ja juuri SmackDowniin lähetetty Edge. Samana iltana, Kaval ja SmackDownin joukkueen kapteeni, Big Show sopivat; jos Kaval selviäisi 5 minuuttia Show’n kanssa kehässä, Kaval pääsisi SmackDownin joukkueeseen. Kaval selvisi 5 minuuttia ja ansaitsi paikan SmackDownin tiimiin, mutta hävisi paikkansa, juuri debytoivalle Tyler Reksille. 18. lokakuuta RAW'ssa, The Miz ilmoitti viimeisen RAW'n joukkueen jäsenen, joka oli Ezekiel Jackson.


title: Bragging Rights (2010)

text: Pääfeudi RAW'sta oli Randy Ortonin ja Nexusin johtajan, Wade Barrettin välillä, joka havitteli WWE -mestaruutta, missä osallistui myös Nexusin uusin jäsen, John Cena, jonka Barrett käski tulemaan hänen kulmalle. Edellisessä pay-per-viewissä, Hell in a Cell -tapahtumassa, John Cena hävisi Barrettille ja joutui liittymään Nexusiin hyvällä. 4. lokakuuta RAW'ssa, Cena alkoi tuhota Nexusta sisältä käsin, RAW'n anonyymi toimitusjohtaja, pakotti Cenan tottelemaan Barrettin käskyjä tai muuten hänet erotetaan. Myöhemmin päätapahtumassa, järjestettiin 20 miehen battle royal ottelu, minkä voittajasta tulisi #1 haastaja Ortonin WWE -mestaruudesta. Ottelun kahdeksi viimeiseksi selviytyivät Barrett ja Cena. Barrett voitti battle royalin, kun hän pakotti Cenan eliminoimaan itse itsensä. Voiton jälkeen, Barrett pakotti Cenan olemaan hänen kulmallaan Bragging Rightsissa.


title: Bragging Rights (2010)

text: Pääfeudi SmackDown brändistä oli Kanen ja The Undertakerin välillä Buried Alive ottelussa World Heavyweight -mestaruudesta. Toukokuussa, Kane oli pieksänyt Undertakerin sairaala kuntoon. Money in the Bank -tapahtumassa, Kane voitti Money in the Bank -tikapuu ottelun ja ansaitsi sopimuksen World Heavyweight -mestaruusotteluun, milloin hän ikinä haluaa vuoden ajan. Samana iltana, Kane käytti salkun sopimuksen ja hänestä tuli uusi maailman mestari selätettyään Rey Mysterion. SummerSlamissa, The Undertaker palasi heikkona ja rapistuneena, eikä kyennyt iskemään Kanelle Tombstonea, vaan Kane iski 'Takerin oman nimikkoliikkeen, Tombstonen, Undertakerille. He sopivat No Holds Barred ottelun Night of Championsiin, missä Kane säilytti mestaruutensa. Kane ja 'Taker sopivat uusintaottelun Hell in a Cell -tapahtumaan Hell in a Cell ottelussa World Heavyweight -mestaruudesta. Hell in a Cellissä, Paul Bearer, joka oli ollut ottelun ajan Undertakerin puolella, petti hänet ja Kane säilytti mestaruuden jälleen. Kaksi viikkoa myöhemmin SmackDownissa, Paul Bearer haastoi Undertakerin vielä yhteen, viimeiseen Buried Alvie otteluun. Myöhemmin, 'Taker hyväksyi haasteen ja pilkkasi heitä Kanen omalla pyrolla.


title: UDFy-38135539

text: UDFy-38135539 on Sulatusuunin tähdistössä sijaitseva galaksi, joka havaittiin Hubble-avaruusteleskoopin ottamasta Hubble Ultra Deep Field -satelliittikuvasta syksyllä 2010. Galaksi sijaitsee punasiirtymällä 8,55. Tämä teki siitä löytymisensä aikaan etäisimmän koskaan havaitun kohteen maailmankaikkeudessa. Ennätyksen aikaisempi haltija oli gammapurkaus GRB 090423 ja titteli siirtyi galaksille UDFj-39546284.


title: UDFy-38135539

text: UDFy-38135539 on eräs kaukaisimmista ja näin ollen myös varhaisimmista tunnetuista galakseista ja sen valo on peräisin yli 13 miljardin vuoden takaa, noin 600 miljoonan vuoden ikäisestä maailmankaikkeudesta. Tämä sijoittaa UDFy-38135539:n hyvin lähelle maailmankaikkeuden reionisaation tapahtumista. Ennen reionisaatiota maailmankaikkeus ei ollut sähkömagneettiselle säteilylle läpinäkyvä, eikä sitä edeltävistä rakenteista ole siis edes periaatteessa mahdollista saada suoria havaintoja.


title: Punkaharjun rautatieasema

text: Punkaharjun rautatieasema (, ratakm 515+111) on rautatieliikennepaikka Savonlinnan Punkaharjulla -radan varrella noin 25 kilometriä Parikkalasta luoteeseen. Asema avattiin helmikuussa 1908 Elisenvaaran ja Savonlinnan välisen rataosuuden yhteydessä, ja sen on suunnitellut Bruno Granholm V luokan aseman piirustusten mukaan.


title: Punkaharjun rautatieasema

text: Punkaharjun aseman alkuperäinen nimi oli Punkasalmi asemaa ympäröivän taajaman mukaan toukokuuhun 1989 saakka. Entinen Punkaharjun asema nimettiin väliaikaisen lakkautuksen jälkeen Lustoksi.


title: Punkaharjun rautatieasema

text: Punkaharjun asemalla pysähtyvät kaikki Parikkalan ja Savonlinnan välillä kulkevat taajamajunat. Henkilöliikenteen lisäksi asemalla on tavaraliikennettä, ja ratapihalta johtaa pistoraiteet Pihlajaveden rantaan ja Finnforestin tehtaalle. Lipunmyynti asemalla loppui vuonna 2000, mutta miehitys säilyi vuoteen 2007 saakka, kun rataosan kauko-ohjaus otettiin käyttöön.


title: Narvan kulttuuri

text: Narvan kulttuuri on nimitys Viron, Latvian, Pohjois-Liettuan ja Luoteis-Venäjän alueella neoliittisella kivikaudella 5 300−1 700 eaa. vallinneelle kulttuurille. Nimensä se on saanut Narvan lähistöltä Riigikülasta löytyneen asuinpaikan mukaan. Narvan kulttuuria edelsi niin sanottu Kundan kulttuuri ja Narvan kulttuuri sulautui lopulta kampakeraamiseen kulttuuriin.


title: Narvan kulttuuri

text: Narvan kulttuurin mukana Itämerelle levisi saviastioiden valmistamisen taito. Tämä taito levisi ilmeisesti kulttuurilainana eikä kansainvaellusten aiheuttamana. Keramiikan tekeminen ei levinnyt äkisti vaan se tapahtui useiden sukupolvien tai jopa vuosisatojen kuluessa. Kulttuurin varhaisimmat arkeologiset löydöt on ajoitettu aikaan 5 500 eaa. Varhaisimmat löydöt ovat Itä-Latviasta. Narvan kulttuuri kesti eri alueilla erilaisen ajanjakson ajan. Liettuassa kulttuuri kesti koko neoliittisen ajanjakson, eli noin 3500 vuotta. Latviassa se kesti neoliittisen ajan keskivaiheille, eli noin 2000 vuoden ajan. Virossa se kesti vain neoliittisen ajan varhaisimman ajanjakson, eli noin 1000 vuoden ajan.


title: Narvan kulttuuri

text: Narvan kulttuurin aikainen keramiikka on hahmoltaan ja valmistustavoiltaan samanlaista koko Narvan kulttuurin vaikutusalueella. Tuon aikaiset ihmiset valmistivat suuria munanpuolikkaan näköisiä astioita asettamalla päällekkäin useita kapeita savinauhoja. Mantereella tavattiin myös pitkänomaisia pientä vatia muistuttavia astioita. Saveen, josta keramiikkaa valmistettiin, lisättiin useita lisäaineita. Esimerkiksi Virossa saveen saatettiin lisätä hienonnettuja kasvinosia ja kotilonkuorimurskaa. Saviastioiden pinta naarmutettiin ruoholla tai hammastetulla leimasimella. Kuivuneet astiat poltettiin nuotiossa.


title: Narvan kulttuuri

text: Narvan kulttuurin aikaiset ihmiset elivät metsästyksellä. Tärkeimmät saaliseläimet olivat hirvi, alkuhärkä ja villisika. Vähemmän metsästettyjä lajeja olivat majava, karhu ja villihevonen. Myös turkiseläimiä metsästettiin jo Narvan kulttuurin aikana. Esimerkiksi näädän luita on löydetty tuon ajan asuinpaikoilta. Saarilla ja rannikolla pyydystettiin norppia ja harmaahylkeitä.


title: Narvan kulttuuri

text: Suurin ja rikkain Narvan kulttuurin aikainen hautapaikka on löydetty Pohjois-Latvian Zvejniekistä. Paikalla on myös suurimmat tunnetut Kundan kulttuurin aikaiset kalmistot. Zvejniekissä hautaustavoissa jatkuivat jo Kundan kulttuurin mukana tulleet hautausperinteet. Ruumiit haudattiin selälleen, vatsalleen tai kyljelleen. Hautaamiseen käytettiin punamultaa, jolla ruumis peitettiin kokonaan. Hautaan laitettiin mukaan työ- ja metsästysvälineitä, sekä eläinten hampaista tehtyjä riipuksia.


title: Viva Emptiness

text: Viva Emptiness on metalliyhtye Katatonian kuudes albumi, joka julkaistiin vuonna 2003. Albumi on tyyliltään raskaampi kuin pari edellistä Katatonian albumia.


title: Viva Emptiness

text: Sävellykset: Anders Nyström ja Jonas Renkse, ellei toisin mainita. Sanoitukset: Jonas Renkse.


title: Kutchinlahti

text: Kutchinlahti on Arabianmereen kuuluva lahti, joka sijaitsee Gujaratin osavaltion alueella Länsi-Intiassa. Lahti on noin 160 kilometriä pitkä ja erottaa Kutchin alueen Kathiawarin niemimaasta. Lahden maksimisyvyys on noin 120 metriä.


title: Kutchinlahti

text: Lahden värikäs luonto on kärsinyt muun muassa ihmisen aiheuttamien ympäristöongelmien takia, jonka vuoksi Gujarat Ecology Comission (GEC), aikoo istuttaa sinne laajalti uutta koralliriuttaa.


title: Ilmajuurrutus

text: Ilmajuurutus on suvuton kasvien lisäämistapa. Sen tarkoitus on luoda puuvartisen kasvin pistokkaaseen juuria ennen varsinaisen pistokkaan leikkaamista irti kasvista. Menetelmästä on etua niiden puuvartisten kasvien lisäämisessä, joiden pistokkaat juurtuvat heikosti vedessä tai mullassa. Menetelmällä on yhteistä taivukaslisäyksen kanssa, jossa puuvartisen kasvin latva-osa taivutetaan ja peitetään maahan, jolloin kasvi muodostaa uusia juuria. Ilmajuurrutuksessa sama prosessi luodaan kasvin varteen joten sitä sovelletaankin erityisesti puihin ja pensaisiin, joiden oksien latvaa on mahdotonta taivuttaa maaperään.


title: Ilmajuurrutus

text:
Puuvartiset huonekasvit, jotka ovat kasvaneet huonemittoihin, voidaan uudistaa ja jakaa ilmajuuruttamisella.
Tämä lisäämistapa sopii mm. viikunoille ("Ficus"), ihmepensaalle ("Codiaeum variegatum")), traakkipuille ("Dracaena") ja joillekin vehkakasveille ("Araceae").


title: Ilmajuurrutus

text: Ilmajuurututuksen


title: Ilmajuurrutus

text: Valitse kasvin latvasta nuori verso jonka varsi ei ole vielä puutunut. Puutuneeseen varteen juurien muodostuminen vaikeutuu. Valitse versosta sopiva kohta johon haluat juurien muodostuvan. Huomioi että joudut upottamaan kasvia valitsemastasi kohdasta jonkin verran ylöspäin uuteen multaan.Yhteishyvä - Ilmajuurutus - Muutama kuva menetelmästä.


title: Legs

text: Legs on blues rock -yhtye ZZ Topin kappale vuodelta 1983. Se julkaistiin albumilla "Eliminator" sekä singlenä 1984. Kappale on rakenteeltaan hard rockia syntetisaattoreiden ja kitarasoolojen säestämänä.


title: Legs

text: Laulaja-kitaristi Billy Gibbons on kertonut, että sai inspiraation kappaleeseen ollessaan ajelulla Los Angelesissa, jolloin hän näki kaatosateessa sievän tytön. Gibbons oli aikeissa antaa hänelle kyydin, mutta kun hän palasi myöhemmin paikalle, tyttö oli poissa. ”Hän ei aikoinut kastua. Hänellä oli sääret ja hän tiesi kuinka käyttää niitä”, Gibbons sanoi haastattelussaan vuonna 1985. Kappaleen nimi viittaakin siihen, että Gibbons kiinnitti tytössä huomion ensimmäisenä hänen sääriinsä.


title: Legs

text: ”Legs” on julkaistu yhtyeen kokoelma-albumeilla "Greatest Hits", "Chrome Smoke & BBQ" ja "Rancho Texicano" ja myös Live from Texas -livealbumilla. Siitä julkaistiin myös "Eliminatorin" Collector's Editionissa albumin singleversio sekä Dance Mix. Kappaleen albumiversio kestää noin neljä ja puoli minuuttia, kun taas singleversio on lyhennetty noin kolmeen ja puoleen minuuttiin.Singlen b-puolena toimi mm. Eliminatorilla julkaistu ”Bad Girl”. Kappaleesta on julkaistu singlenä myös ”Legs Metal Mix”, jonka b-puolena toimii Degüello-albumille sisältyvä kappale ”A Fool for Your Stockings”. Dance Mix julkaistiin aikanaan singlenä, ja se kesti lähes kahdeksan minuuttia. B-puolena toimi ”La Grange”.


title: Legs

text: Lähde:


title: Legs

text: ”Legs”- kappaleesta tehtiin musiikkivideo, jossa kolme kaunista naista auttaa videon henkilöitä. Yhtyeen ehkä tunnetuin ele, kädenheilautus, keksittiin nimenomaan ”Legsin” videon kuvauksissa, kun mm. "Eliminator"-levyn kannessa esiintyneen auton piti ajaa yhtyeen jäsenten ohi. Heistä kuitenkin oli tyhmää seisoa paikallaan mitään tekemättä, ja niinpä he heilauttivat kättään, mistä tuli yhtyeelle tavaramerkki.


title: Legs

text:
A-puoli
B-puoli


title: Legs

text: Kun ”Legs” julkaistiin, siitä tuli menestys; se menestyi mm. Alankomaiden ja Uuden-Seelannin listoilla.


title: Legs

text: Kappaleesta on tullut radioklassikko ja se on päässyt mm. Rock and Roll Hall of Fame's 500 Songs that Shaped Rock and Roll -listalle. Se myös voitti vuonna 1984 MTV:n parhaan musiikkivideon palkinnon., vaikka jotkin feministiliikkeet kritisoivat kappaletta, koska se heidän näkemyksensä mukaan esineellisti naisia.


title: Dogmaattinen koulukunta

text: Dogmaattinen koulukunta (; myös "looginen koulukunta") oli lääketieteellinen koulukunta antiikin Kreikassa ja Roomassa. Koulukunta oli vanhin antiikin lääketieteellisistä suuntauksista, ja se katsoi seuraavansa Hippokratesta. Siksi koulukunnan jäseniä kutsuttiin joskus "hippokrateiksi".


title: Dogmaattinen koulukunta

text: Koulukunnan nimi on johdettu sanasta dogmi, joka tarkoittaa filosofista opinkappaletta tai mielipidettä. Dogmaattisen koulukunnan ajattelua terveyden ja sairauden suhteen kuvaa se, että koulukunta esitti niiden syistä sellaisia teorioita, jotka eivät olleet ilmeisiä, ilmenevään perustuvia; toisin sanoen näkemykset olivat dogmaattisia.


title: Dogmaattinen koulukunta

text: Koulukunnan merkittävimpiä jäseniä olivat Diokles Karystoslainen, Praksagoras Koslainen ja Pleistonikos.


title: Gregory Isaacs

text: Gregory Isaacs (15. heinäkuuta 1951 – 25. lokakuuta 2010) oli jamaikalainen reggae-muusikko, yksi 1970-luvun suurista reggaetähdistä. Hänen lempinimensä oli the Cool Ruler (). Hänen tunnetuin kappaleensa oli ”Night Nurse”.


title: Gregory Isaacs

text: Isaacs kuoli kotonaan sairastettuaan pitkään keuhkosyöpää. Isaacs joutui huumeiden vuoksi useita kertoja vankilaan.


title: Guadeloupen jalkapallomaajoukkue

text: Guadeloupen jalkapallomaajoukkue on jalkapallomaajoukkue, joka edustaa Ranskalle kuuluvaa Karibialla sijaitsevaa Guadeloupen merentakaista departementtia kansainvälisissä jalkapallo-otteluissa.


title: Guadeloupen jalkapallomaajoukkue

text: Guaudeloupe ei ole kansainvälisen jalkapalloliiton FIFAn jäsen eikä se saa osallistua esimerkiksi MM-kisojen karsintoihin. Guaudeloupe kuuluu kuitenkin Pohjois- ja Väli-Amerikan sekä Karibian maanosaliittoon CONCACAFiin sekä Karibian jalkapalloliittoon CFU:hun ja sillä on oikeus osallistua näiden alaisiin kilpailuihin. Guaudeloupen asukkaat ovat Ranskan kansalaisia ja saavat edustaa maajoukkuejalkapallossa Ranskan maajoukkuetta. CONCACAFin mestaruusturnauksessa Gold Cupissa on kuitenkin sääntö, jonka mukaan Guaudeloupen paidassa pelaavat pelaajat eivät ole saaneet edustaa Ranskan maajoukkuetta viimeisen viiden vuoden aikana.


title: Guadeloupen jalkapallomaajoukkue

text: Guaudeloupen paras saavutus kansainvälisistä kilpailuista vuoden 2007 Gold Cupista, missä se raivasi tiensä aina välieriin saakka, mutta kärsi 1-0 -tappion Meksikolle.


title: Cléo

text: Cléverson Gabriel Córdova eli Cléo (s. 9. elokuuta 1985 Guarapuava, Brasilia) on brasilialainen jalkapalloilija. Hän edustaa kiinalaista Guangzhou Evergrandea ja on pelipaikaltaan hyökkääjä.


title: Cléo

text: Hänellä on myös Serbian kansalaisuus.


title: Cléo

text: Cléo siirtyi nelivuotisella sopimuksella serbialaiseen Partizaniin 19. kesäkuuta 2009 toisesta serbialaisseurasta Crvena zvezdasta. Hän oli ensimmäinen pelaaja yli 20 vuoteen, joka siirtyi Crvena zvezdasta Partizaniin (viimeksi Goran Milojevic siirtyi vuonna 1988). Hän onnistui maalinteossa heti ensiesiintymisessään 14. heinäkuuta 2009 ottelussa walesiläistä Rhyliä vastaan. Viikkoa myöhemmin otteluparin toisessa osaottelussa hän teki hattutempun, joista ensimmäinen maali syntyi komealla saksipotkulla. 28. marraskuuta 2009 pelatussa sarjaottelussa hän teki maalin vanhaa seuraansa vastaan ja auttoi Partizanin voittoon maalein 2–1. Cléo pelasi upean kauden jälkimmäisen puoliskon tehden yhdeksän maalia ja auttaen joukkueensa kolmanteen perättäiseen pääsarjamestaruuteen.


title: Cléo

text: Cléo avasi seuraavan kauden 2010–2011 tekemällä ottelun kolmannen maalin, kun Partizan kohtasi armenialaisen Pyunik Jerevanin Mestarien liigan toisella karsintakierroksella. Viikkoa myöhemmin toisessa osaottelussa hän teki ottelun ainokaisen osuman ja varmisti näin jatkopaikan joukkueelleen. Kolmannella karsintakierroksella Partizan kohtasi suomalaisen HJK:n, jonka ensimmäinen osaottelu Serbiassa päättyi kotijoukkueen 3–0-voittoon, Cléon viimeisteltyä lisäajalla kolmannen maalin. Hän oli loistokunnossa myös toisessa osaottelussa Helsingissä, kun hän viimeisteli joukkueensa molemmat maalit. Hän jatkoi hyvää maalintekovirettään myös kotimaan sarjan avauskierroksen ottelussa Inđijaa vastaan. 18. elokuuta 2010 pelatussa Mestarien liigan pudotuskierroksen ensimmäisessä osaottelussa belgialaista Anderlechtia vastaan Cléo teki jo seitsemännen maalinsa kuudessa ottelussa. Vajaa viikkoa myöhemmin 24. elokuuta 2010 toisessa osaottelussa hän teki jälleen kaksi maalia, jonka ansiosta hänen tilastonsa näyttivät jo yhdeksää maalia seitsemässä ottelussa. Ottelupari eteni kahden 2–2-tasapelin jälkeen rangaistuslaukauskilpailuun, jonka voittaja eteni Mestarien liigan lohkovaiheeseen. Cléo onnistui omalla vuorollaan ja lopulta Partizan eteni 3–2-tuloksella ensimmäisen kerran seitsemään vuoteen turnauksen lohkovaiheeseen. Hän teki kauden 10. maalinsa 4. syyskuuta 2010 saksipotkulla sarjaottelussa Hajduk Kulaa vastaan. 28. syyskuuta 2010 lohkovaiheen toisen kierroksen ottelussa englantilaista Arsenalia vastaan hän onnistui maalinteossa rangaistuslaukauksesta ja teki näin jo kahdeksannen maalinsa turnauksessa.


title: Cléo

text: Cléo ei ole koskaan urallaan edustanut Brasilian maajoukkuetta, ja niin 2010 elokuuta hän ilmoitti halustaan edustaa Serbiaa, mikäli saa siihen mahdollisuuden. 4. syyskuuta 2010 hän haki Serbian kansalaisuutta. 23. syyskuuta 2010 Cléo sai maan kansalaisuuden ja näin on kykeneväinen edustamaan maajoukkuetta.


title: Philip H. Abelson

text: Philip Hauge Abelson (27. huhtikuuta 1913 – 1. elokuuta 2004) oli yhdysvaltalainen ydinfyysikko. Hänen läheinen työtoverinsa oli Luis W. Alvarez. Tunnetuimpia tohtori Abelsonin tutkimustuloksista oli neptuniumin löytäminen yhdessä Edwin McMillanin kanssa.


title: Philip H. Abelson

text: Tohtori Abelson oli myös ensimmäisenä inventoimassa ydinteknologiaa, kuten ydinreaktoreita sukellusveneiden voimanlähteeksi.


title: Philip H. Abelson

text: Atomitutkimustyössään Abelson työskenteli Kalifornian yliopistossa Berkeleyssä, Ernest Lawrencen laboratoriossa. Hän kuului myös Manhattan-projektin henkilöstöön.


title: Sisältömarkkinointi

text: Sisältömarkkinointi on internetin ja sosiaalisen median myötä syntynyt markkinointitekniikka, jossa tuotteen tai palvelun kohderyhmälle tuotetaan sen arvostamaa, sille hyödyllistä sekä jatkuvaa ja johdonmukaista markkinointiviestintää ja muuta mediasisältöä sen parhaiten tavoittavissa kanavissa. Sisältömarkkinoinnin tavoitteena on sitouttaa nykyisiä asiakkaita pysymään asiakkaina, hankkia uusia ja markkinoida kaikille kannattavasti.


title: Sisältömarkkinointi

text: Sisältömarkkinoinnissa pyritään tuottamaan tai välittämään kohderyhmään kuuluville heitä kulloinkin kiinnostavaa sisältöä, kuten käyttövinkkejä, neuvontaa, tuotteeseen ja sen mahdollistamaan elämäntyyliin liittyviä mediajuttuja, videopätkiä, verkkosivustoja, blogeja, e-kirjoja, podcastejä, markkinointikilpailuja, testejä, kyselyjä yms. Mitä yllättävämpää, viihdyttävämpää tai hyödyllisempää sisältö on, sitä mieluummin kohderyhmän edustajat levittävät ja suosittelevat sitä keskinäisessä kanssakäymisessään, nykyään erityisesti sosiaalisessa mediassa (ks. viraalimarkkinointi). Kuluttajille markkinoivat yritykset, järjestöt ja julkisen sektorin palvelut suosivat Facebookia ja muuta ”vapaa-ajan sosiaalista mediaa”, yritysmarkkinoijat taas LinkedIn-palvelua.


title: Sisältömarkkinointi

text:
Sisältömarkkinointi ei siis ole yksisuuntaista, medioihin rahalla sijoitettua ja ajallisesti rajattuihin kampanjoihin jakautunutta perinteistä mainontaa, eikä myöskään sisällön systemaattista käyttöä hakusanamainontaan.
Sen sijaan sisältömarkkinointi muistuttaa usein asiantuntevan myyjän kanssakäymistä asiakkaansa kanssa (ks. "osaamisen markkinointi"), jossa hän pyrkii ottamaan selville tämän tilannetta, huolia, tarpeita, kiinnostuksen kohteita yms. voidakseen palvella tätä kulloinkin parhaalla tavalla. Sisältömarkkinointiin liittyy siis olennaisesti asiakaspalvelun näkökulma, sillä sisältöjä tuotetaan asiakkaitten tarpeista ja mieltymyksistä käsin. Sisältömarkkinointi voi myös olla osa asiakkaiden aktiivisuuteen ja yrityksen helppoon löydettävyyteen perustuvaa inbound-markkinointia yhdessä muun muassa hakusanamainonnan, hakukoneoptimoinnin, RSS-syötteiden kanssa. Sisältömarkkinoinnin asiantuntija Joe Pulizzi kärjistää, että sisältömarkkinointi on sitä, mitä aletaan tehdä kun kohderyhmä on inbound-markkinoinnilla ensin saatu löytämään markkinoija verkosta.


title: Sisältömarkkinointi

text: Sisältömarkkinoinnilla voi olla yrityksen muiden markkinointitapojen tapaan hyvin erilaisia tavoitteita, kuten:


title: Sisältömarkkinointi

text: Sisältöstrategia määrittelee miten organisaation sisällöntuotanto toimii ja miten se linkittyy suoraan yrityksen koko strategiaan ja liiketoimintaan. Sisältömarkkinointi on sisältöstrategian toteuttamista. Sisältömarkkinoinnin onnistumista mitataan jatkuvasti online-analytiikkaa hyödyntäen.


title: Sisältömarkkinointi

text: Joidenkin alan keskustelijoiden mukaan "yritysjournalismi" on synonyymi käsitteelle sisältömarkkinointi. Myös yritysjournalismi määritellään markkinoinnin keinoksi, jonka tavoite on kasvattaa yrityksen liiketoimintaa ja vaikuttaa ihmisten mielikuviin tuottamalla heille tietoa, jonka he kokevat arvokkaaksi. Esimerkkejä yritysjournalismista ovat muun muassa asiakas-, jäsen- ja henkilöstölehdet, verkkopalvelut sekä yritysten blogit. Hyvään yritysjournalistiseen tapaan kuuluu viestin lähettäjän ja hänen tarkoitusperiensä selkeä esiintuonti sekä viestin vastaanottajan mahdollisuus kieltäytyä vastaanottamasta viestiä.


title: Sisältömarkkinointi

text: Termin yritysjournalismi toi suomalaiseen markkinointiviestintäalan keskusteluun vuoden 2005 paikkeilla asiakaslehtien tekijäyritys Kynämies. Käsite herätti keskustelua, jossa monet saman alan yritysten edustajat ilmoittivat mieluummin käyttävänsä termejä yhteisö- tai sidosryhmäviestintä kuin journalismi. Termi sisältömarkkinointi on kansainvälisestikin uusi, se alkoi yleistyä nopeasti vasta vuonna 2011.


title: Pablo Andújar

text: Pablo Andújar Alba (s. 23. tammikuuta 1986 Cuenca) on espanjalainen tennispelaaja. Parhaimmillaan hän on ollut ATP-listan sijalla 32 heinäkuussa 2015. Ensimmäisen ATP-turnausvoittonsa hän saavutti huhtikuussa 2011, toisen huhtikuussa 2012, kolmannen heinäkuussa 2014 ja neljännen huhtikuussa 2018.


title: Pablo Andújar

text: Junioriurallaan Andújar voitti vuonna 2004 Ranskan avointen nelinpelin Marcel Granollersin kanssa.


title: Pablo Andújar

text: Vuonna 2010 Andújar pääsi finaaliin BCR Open Romania -turnauksessa, mutta hävisi sen Juan Ignacio Chelalle luvuin 7–5, 6–1. Ensimmäisen turnausvoittonsa Andújar saavutti huhtikuussa 2011 Grand Prix Hassan -turnauksessa, jonka finaalissa hän voitti Potito Staracen. Vuotta myöhemmin hän saavutti samassa paikassa toisen turnausvoittonsa voitettuaan loppuottelussa Albert Ramosin.


Kajaanista Memphisiin – Sooloura 1978–2010 on suomalaismuusikko Jorma Kääriäisen ensimmäinen kokoelma-albumi, joka kattaa koko laulajan soolouran hitit. Mukana on myös ennenjulkaisematonta materiaalia sekä uusi versio kappaleesta "Mä elän vieläkin". Kokoelma julkaistiin 3. marraskuuta 2010. Viikkoa myöhemmin ilmestyi kokoelman erikoispainos, jossa on mukana "Yhden tähden hotelli" -DVD.


title: Ei verotusta ilman edustusta

text: ”Ei verotusta ilman edustusta” () on Yhdysvaltojen itsenäistymishistoriaan liittyvä sanonta, jonka alkuperä sijoittuu 1750- ja 1760-luvuille. Se tiivisti tuolloisissa brittiläisissä siirtokunnissa ensisijaisena pidetyn epäkohdan, joka oli yksi merkittävimmistä syistä Amerikan vallankumoukseen. Monet tuon ajan siirtokuntalaisista uskoivat, että kun heillä ei ollut suoraa edustusta etäisessä Britannian parlamentissa, verojen säätäminenkin oli laitonta, sillä Englannissa vuonna 1689 hyväksytyssä Bill of Rightsissa kiellettiin uusien verojen säätäminen ilman parlamentin suostumusta. Koska heillä ei ollut perinteisiä Rights of Englishmen -oikeuksia, verotusoikeudetkin olivat heistä perustuslain vastaisia.


title: Ei verotusta ilman edustusta

text: Iskulauseen alkuperä on epäselvä, mutta bostonilainen lakimies James Otis teki sen tunnetuksi 1760-luvun alkupuolella siirtokuntien oikeustaistelun yhteydessä muodossa ”Verotus ilman edustusta on tyranniaa”. Nykypäivään asti sanontaa ovat käyttäneet useat ryhmittymät useissa, etenkin anglosaksisissa valtioissa samantyyppisissä kiistoissa.


title: GigE vision

text: GigE Vision on vuonna 2006 julkaistu rajapinta teollisuuskameroille. Se sisältää määritykset nopean videon ja siihen liittyvän ohjausdatan siirtämiseksi Ethernet -verkossa. Aloitteen standardille teki 12 yrityksen ryhmä ja komitea on sen jälkeen kasvanut yli 50 jäsenen kokoiseksi. Alkuperäiset 12 jäsentä ovat: Adimec, Atmel, Basler AG, CyberOptics, DALSA, JAI A/S, JAI PULNiX, Matrox, National Instruments, Photonfocus, Pleora Technologies ja Stemmer Imaging. Automated Imaging Association (AIA) valvoo kehitystyötä ja hallinnoi standardia. GigE Vision on AIA:n rekisteröimä tuotemerkki.


title: GigE vision

text:
GigE Vision perustuu IP -protokollaan. Standardi pyrkii yhdenmukaistamaan konenäössä käytettävien teollisuuskameroiden protokolla ja mahdollistaa kolmansien osapuolien kehittää yhteensopivia ohjelmistoja ja laitteita. GigE Vision on - joidenkin määritelmien mukaan (esimerkiksi IETF ja ITU-T) - avoin standardi. Kuitenkin, se on saatavissa vain allekirjoittamalla salassapitosopimus, joten monet Euroopan maat pitävät sitä suljettuna. Standardi on saatavissa nimellistä korvausta vastaan. Lisäksi kaikki organisaatiot voivat liittyä AIA:hin, jolla on laaja edustus komiteoissa. Yksi lisenssin seurauksista on se, että ei ole mahdollista kirjoittaa avoimen lähdekoodin ohjelmistoja jotka tukevat GigE Vision -standardia, sillä paljastaisi standardin yksityiskohdat. Tämän vuoksi kaikki rajapintaa käyttävät SDK:t ovat suljetun lähdekoodin ohjelmistoja.
GigE Vision standardin ominaisuuksia:


title: GigE vision

text: GigE Visionissa on neljä pääosaa:


title: Ping-pong (televisio-ohjelma)

text: Ping-pong on tarina 12-vuotiaasta kiinalaistytöstä, joka on adoptoitu Norjaan nuorempana.


title: Natalia Mărășescu

text: Natalia Mărășescu (omaa sukua Andrei-Betini, s. 3. lokakuuta 1953 Căpreni) on romanialainen entinen yleisurheilija, joka kilpaili keski- ja pitkien matkojen juoksussa. Hän voitti EM-kisoissa kaksi, sisäratojen EM-kisoissa neljä ja universiadeissa kaksi mitalia. Mărășescu rikkoi urallaan maailmanennätyksen sekä mailin, 2 000 metrin että 5 000 metrin juoksuissa ja piti mailin juoksun maailmanennätystä hallussaan lähes kolme vuotta. Hän osallistui olympialaisiin kahdesti, vuosina 1976 ja 1980. Mărășescu oli molemmilla kerroilla mukana 1 500 metrillä. Hän ei päässyt finaaliin asti Montrealin kisoissa 1976, mutta oli yhdeksäs Moskovassa 1980.


title: Natalia Mărășescu

text: Mărășescu voitti yhteensä yhdeksän maansa mestaruutta vuosina 1970–1979. Hän saavutti mestaruuksista viisi 1 500 ja neljä 3 000 metriltä.


title: Coupe de l’Outre-Mer

text: Coupe de l'Outre-Mer (ransk. "Merentakaisten alueiden cup") on jalkapalloturnaus, johon osallistuvat Ranskan merentakaisten alueitten joukkueet. Kilpailu järjestettiin ensimmäisen kerran vuonna 2008, ja se on määrä järjestää kahden vuoden välein.


title: Yrjö Benson

text: Yrjö Benson oli valtiovarainministeriössä sijaitsevan valtion IT-toiminnan johtamisyksikön päällikkönä eli valtion IT-johtajana 1. syyskuuta 2009 lähtien virkavapaaseensa asti. Hän siirtyi tehtävään Nokia Oyj:n IT Operations Developmentin johtajan paikalta. Aiemmin hän on työskennellyt muun muassa Helsingin kaupungin rakennusvirastossa, IVO Voimansiirto Oy:ssä sekä Wimage Oy:n toimitusjohtajana.


title: Yrjö Benson

text:
Toukokuusta 2011 lukien Bensonin työpaikka oli virkavapauden myötä Puolustusministeriö. Hänen sijaisenaan toimi neuvotteleva virkamies Mikael Kiviniemi.
Benson palasi vuoden 2013 alusta valtiovarainministeriöön JulkICT-toimintoon Yhteisten ratkaisujen ohjaus -yksikköön.. Valtion it-johtajan tehtävä lakkasi, kun Julkisen hallinnon tieto- ja viestintätekninen toiminto (JulkICT-toiminto) organisoitiin uudelleen marraskuussa 2011.


title: Kirahvikärsäkäs

text: Kirahvikärsäkäs ("Trachelophorus giraffa") on Madagaskarilla elävä kärsäkäs.


title: Kirahvikärsäkäs

text: Kirahvikärsäkkäällä on osuva nimi: sillä on pitempi kaula kuin millään muulla hyönteisellä. Se käärii kärsällään lehtiä rullalle. Naaraskärsäkäs munii kääröön yhden munan, joka saa olla kuoriutumiseen saakka lehden suojassa piilossa pedoilta. Kirahvikärsäkäs kasvaa suunnilleen etusormen pituiseksi. Kovat peitinsiivet ovat punaiset.


title: Tampereen Ilveksen SM-liigakausi 2009–2010

text: SM-liigakausi 2009–2010 oli Tampereen Ilveksen 35. kausi jääkiekon SM-liigassa. Ilves pelasi runkosarjassa 58 ottelua. Runkosarja alkoi 10. syyskuuta vierasottelulla Tapparaa vastaan Tampereella Hakametsän jäähallissa ja päättyi viimeisellä kierroksella 20. maaliskuuta vierasottelulla Saimaan Palloa vastaan Lappeenrannassa. Ilves sijoittui runkosarjassa viimeiselle sijalle ja joutui liigakarsintaan Jokipoikia vastaan. Ilves kuitenkin säilytti liigapaikkansa otteluvoitoin 4–1.


text: Ilveksen joukkue kaudelle lähdettäessä.


text: Tampereen Ilves lähti kauteen kysymyksiä täynnä. Ilveksen edellinen kausi päättyi mahalaskuun. Tälle kaudelle joukkue uudistui rajusti, joten moni uskoi Ilveksen onnistuvan paremmin tällä kaudella viime kauteen nähden. Muutoksista huolimatta suurimmalla osalla joukkueen pelaajista oli vahva Ilves-tausta.


text: Ilveksen joukkue uudistui paljon kaudelle 2009-2010. Kahdella edellisellä kaudella Ilveksen päävalmentajana toiminut Sakari Pietilä jätti tehtävänsä menestysvalmentaja Heikki Mälkiälle, jonka edellinen pesti Ilveksessä päättyi pronssimitaleihin kaudella 2000–2001. Tämän jälkeen Ilves ei ole mitalia saanutkaan, vaan se on rimpuillut playoff-paikan perässä välillä onnistuen. Mälkiän pelitaktiikan odotettiin muuttuvan kiekollisempaan suuntaan, jotta taitavat keskushyökkääjät pääsisivät näyttämään parasta osaamistaan.


text: Valmennusjohdon lisäksi myös pelaajalista koki rajuja muutoksia. Vielä edellisenä keväällä näytti siltä, että Hannu Toivonen jatkaisi Ilveksen maalivahtina, mutta hän päätti lähteä NHL:ään, ja heinäkuussa 2009 hän teki sopimuksen St. Louis Bluesin kanssa. Näin Ilveksen valmennusjohto palkkasi maalinsa vartijaksi Juha Pitkämäen, joka on Ilveksen oma kasvatti ja myös Mälkiälle tuttu mies. Toisena maalivahtina jatkoi edellisellä kaudella vain viisi ottelua pelannut Markus Korhonen.


text: Viime kauden sensaatio, Markus Seikola jatkoi Ilveksen puolustuksessa, mutta muista puolustajista Matt Nickerson siirtyi Edmonton Oilersiin, Joonas Lehtivuori Philadelphia Flyersiin ja Troy Milam Porin Ässiin. Hyökkääjistä Geoff Platt siirtyi Venäjän KHL-liigassa pelaavaan Dinamo Minskiin, ja Miikka Männikkö vaihtoi SM-liigaseuraa siirtymällä Hämeenlinnan Pallokerhoon.


text: Puolustajia saatiin monen menetyksen jälkeen toki lisääkin, muun muassa Jokereissa kauden pelannut Antti Hulkkonen, Mestiksen Jokipojissa vakuuttanut Juuso Akkanen sekä paluumuuttaja Antti Bruun.


text: Uusia pelaajia Ilves-hyökkäyksessä olivat HPK:sta saapunut Pasi Salonen, Elitserienin MODO Hockeyssä kauden pelannut paluumuuttaja Ville Snellman, try-outilla pelannut kanadalainen Dustin Johner, kahden HIFK:ssa pelatun kauden jälkeen paluun Ilvekseen tehnyt Jussi Pesonen, sekä try-outilla Jesse Niinimäki, joka on parhaimmillaan erittäin lahjakas ja taitava, mutta hänen heikkoudekseen on monesti mainittu laiska harjoittelu ja motivaation puute.


text: Kauden alussa odoteltiin innolla myös kesken edellisen kauden Ruotsin Allsvenskanin Mora IK:hon lähtenyttä Colby Genowayta, joka ennen Ilveksestä poistumistaan oli osoittautunut selvästi yhdeksi joukkueen tärkeimmistä avainpelaajista, ja ykkösketjun johtohahmoksi.


text: Ilveksen joukkueen puhuttiin koostuvan tällä kaudella monista kysymysmerkeistä, joita olivat ainakin motivaatio-ongelmien ympärillä pyörinyt Niinimäki, Ville Snellman, Pasi Salonen, Antti Hulkkonen ja ykkösmaalivahti Pitkämäki.


text: Kauden alussa Ilvekseltä odotettiin paljon. Harjoitusotteluiden perusteella kaikki näytti suhteellisen hyvältä, ja joukkueen uudistumisen myötä odotukset viime kauden epäonnistumisen jälkeen olivat melko kovat. Maalivahtikaksikkona oli kokenut ja varmoja otteita harjoituksissa ja aikaisemmilla kausilla esittänyt parivaljakko, Juha Pitkämäki ja Markus Korhonen. Valmentajana kauteen lähti kuitenkin ristiriitaisena valmentajana tunnettu Heikki Mälkiä, joten mahdollisuudet pieneen katastrofiinkin olivat.


text: Runkosarjan syyskauden avauspeli Ilveksellä oli Tapparaa vastaan Tampereen Hakametsässä. Ilves voitti ottelun Jussi Pesosen kahden maalin ja yhden maalisyötön avustamana 5–2.


text: Kausi jatkui loistavasti, kun Ilves voitti myös seuraavat kolme otteluaan. Ilves keikkui sarjataulukon kärkipäässä kohtuullisen kauan kauden alussa, mutta sitten alkoi mennä huonommin. Sen myötä myös yhteishenki Ilveksen leirissä alkoi rakoilla. Ensin päävalmentaja Mälkiä haukkui ensimmäisissä otteluissa Ilveksen maalivahtina pelanneen Juha Pitkämäen pystyyn perättäisten tappioiden jälkeen, ja pian myös muut pelaajat alkoivat saada osaansa.


text: Marraskuussa Ilveksen peli alkoi olla yhtä kaaosta. Ilves putosi koko sarjan viimeiseksi, ja kun Ilves koki yhä vain enemmän tappioita, alkoivat muut joukkueet jo karata. Oikeaa tunnetilaa ei otteluihin löytynyt millään, ja luonnollisesti puheet Mälkiän erottamisesta alkoivat olla monien huulilla.


text: Syyskauden viimeisestä kymmenestä ottelusta Ilves onnistui voittamaan ainoastaan yhden, Tapparaa vastaan. Joukkueiden kolmesta aikaisemmasta kohtaamisesta Ilves oli vienyt nimiinsä kaksi.


text: Tammikuussa Ilveksen muu johto päätti kuitenkin pysyä Mälkiän takana, ja jatkosopimus tuotiin julki. 23. tammikuuta noin 300 Ilveksen fania järjesti Bluesia vastaan pelatussa ottelussa ulosmarssin näyttääkseen mielipiteensä valmennusjohdon toiminnasta.


text: Hetkeä myöhemmin Heikki Mälkiän kanssa toraillut, joukkueen kultakypärä Jussi Pesonen lähti Ruotsin Leksandiin hakemaan parempaa ilmapiiriä. Hänen mukanaan samaan joukkueeseen lähti myös Antti Hulkkonen.


text: Hulkkosen ja Pesosen lähtö vaikuttikin piristävän joukkuetta, joka voitti tammi-helmikuun vaihteessa pelatuista kuudesta otteluista jopa neljä, mutta pikkuhiljaa alkoi uusi alamäki.


text: Ulosmarssin vaikutukset alkoivat näkyä, kun vain kaksi kuukautta Mälkiän jatkosopimuksen jälkeen hänet vapautettiin tehtävistään. Päätös oli toki ymmärrettävä kauden tapahtumien perusteella. Ennestään oli kuitenkin ollut tiedossa, että tietyt henkilöt eivät tulisi toimeen keskenään, ja tämä näkyi myös ulospäin. Epäonnistuneesta kaudesta ei siis voinut syyttää pelkästään Mälkiää. Uudeksi päävalmentajaksi valittiin Juha Pajuoja, ja mukaan valmennustiimiin liittyi myös kiekkolegenda Raimo Helminen.


text: Ensimmäinen ottelu Pajuojan valmennuksessa päättyi 7–1-murskavoittoon Ässistä. Sen jälkeen kaudella olikin enää neljä ottelua, joista Ilves hävisi kolme. Pajuojan johdolla Ilves suuntasi siis liigakarsintaan Mestiksen voittajaa Jokipoikia vastaan.


text: Liigakarsinta pelattiin 30. maaliskuuta – 8. huhtikuuta Tampereen Ilveksen ja Joensuun Jokipoikien välillä. Ilves voitti sen otteluin 4–1 ja säilytti paikkansa SM-liigassa.


text: Ennen ensimmäistä liigakarsintaottelua Jokipojat oli voittanut peräti 16 ottelua peräjälkeen. Ilves puolestaan oli voittanut edellisellä SM-liigakaudella yhteensä vain 17 ottelua.


text: Ensimmäinen erä oli odotetusti Ilveksen hallintaa, vaikka Mikko Rämö Jokipoikien maalilla onnistuikin torjumaan kaikki laukaukset. Myös Jokipoikien maalisaldo oli ensimmäisen erän jälkeen vielä nollilla.


text: Ilves teki ensimmäisen maalinsa heti toisen erän alussa. SM-liigan runkosarjan puolustajien pistepörssin voittanut Markus Seikola laukoi siniviivalta, eikä Rämö nähnyt kiekkoa. Erän lopulla Ilveksen Colby Genoway sai kiekon suuhunsa. Hän menetti hampaita ja jätti kaukalon tuskaisena ja verta vuotavana. Ilves teki toisessa erässä vielä toisen maalin, kun Rämö torjui Jarkko Näppilän vedon, ja Pasi Salonen oli ensimmäisenä irtokiekossa.


text:
Lopullinen ratkaisu syntyi kolmannen erän puolessa välissä, kun Antti Bruun laukoi viivalta. Rämö oli voimaton Marko Anttilan tehdessä erinomaista maskia maalin edessä. Jokipojat onnistui kaventamaan kolmisen minuuttia ennen ottelun loppua. Tobias Salmelainen teki Jokipoikien kannalta tärkeän osuman rikkoen samalla Ilveksen maalivahdin Jani Hurmeen nollapelin. Lopputulokseksi jäi kuitenkin 3–1.
Toinen ottelu pelattiin Joensuun Mehtimäellä, ja Jokipoikien peli olikin jo paremman näköistä.


text: Avausmaali nähtiin jo vajaan neljän minuutin pelin jälkeen, kun paluukiekko jäi sopivasti Joonas Raskin ulottuville. Toinen maali tehtiin vain vajaat kaksi minuuttia edellisestä, kun Jokipoikien kiekonmenetyksen seurauksena Jarkko Kauvosaari pääsi liruttamaan kiekon Rämön vartioimaan maaliin. Jokipoikien päävalmentaja Jarno Pikkarainen otti toisen takaiskumaalin jälkeen aikalisän, ja sai heräteltyä Jokipojat mukaan vielä ensimmäisen erän toiselle puoliskolle.


text: Erän puolenvälin tienoilla Ilveksen Markus Seikolalle tuomittiin 2+2 minuuttia korkeasta mailasta, ja vain minuuttia myöhemmin saman joukkueen Masi Marjamäki passitettiin istumaan kaksiminuuttista Seikolan seuraksi. Viidellä kolmea vastaan syntyi Jokipoikien ensimmäinen osuma. Scott Matzka laukoi kaarelta kavennuksen ajassa 13.46.


text: Toisessa erässä syntyi hurjasti maaleja. Ensimmäisen niistä teki Masi Marjamäki suoraan jäähyaitiosta vapauduttuaan. Vajaat kymmenen minuuttia myöhemmin Petren ja Snellmanin pohjatyön päätteeksi Johannes Alanen laukoi tilanteeksi jo 4–1.


text: Monet ehkä uskoivat pelin olleen jo ohi, mutta vain kahdeksan sekuntia edellisen maalin jälkeen Antti Kerälä kavensi, ja alle minuutti myöhemmin Ilveksen johto oli enää yhden maalin verran. Ryan Glenn teki maalin tasan kaksi minuuttia ennen toisen erän päätöstä, mutta Jokipojat ei luovuttanut, vaan vielä samassa erässä Markku Flinck teki avopaikasta tilanteeksi 4–5.


text: Kolmannessa erässä Ilves sai rangaistuslaukauksen, ja mahdollisuuden päättää ottelu lopullisesti. Jesse Niinimäki laukoi, ja tuuletti jo maalia, mutta tuomari näytti, että kiekko ei ylittänyt maaliviivaa. Jokipojat teki kolmannesta erästä huikean taistelun, mutta Ilves voitti lopulta lukemin 5–4, ja siirtyi sarjassa 2–0-johtoon.


text: Jokipoikien puolustus sai helpotusta otteluun, kun ensimmäisessä osaottelussa päähänsä tällin saanut ja sen vuoksi torstain ottelusta sivussa ollut Jarkko Immonen palasi omalle paikalleen Aku Pekkarisen pakkipariksi. Ottelu pelattiin toistamiseen Tampereella.


text: Avauserän ensimmäinen puolisko oli vaisumpaa kuin edellisessä ottelussa. Erän ainoa maali syntyi, kun Ville Korhonen sai Mikko Rämön torjuman paluukiekon survottua sisään. Korhonen kaatui tilanteessa Jokipoikien maalia vasten, ja se siirtyi paikaltaan, mutta kiekko oli mennyt sisään ennen maalin siirtymistä.


text: Kotijoukkueen toiseen maaliin ratkaisevan syötön antoi kapteeni Pasi Määttänen. Hän näki nousussa olleen Joonas Raskin, joka nosti kiekon upeasti yläkulmaan. Markus Seikola teki toisessa erässä Ilvekselle vielä yhden maalin käytännössä tyhjään maaliin Jesse Niinimäen taitavasta syötöstä.


text: Kolmannessa erässä Ilveksellä oli helppo työ viimeistellä sarjan kolmas voitto. Ajassa 46.56 Jesse Niinimäki vei Ilveksen jo 4–0-johtoon Määttäsen syötöstä. Jani Hurmeen toiveet nollapelistä haihtuivat taas, kun Markku Flinck teki kavennusosuman viisi minuuttia ennen ottelun päätöstä. Nämä 4–1-lukemat jäivät myös ottelun loppulukemiksi.


text: Ilveksellä oli otteluun loistavat lähtökohdat. Se tarvitsi vain yhden voiton varmistaakseen SM-liigapaikkansa. Jokipojat oli siis pakkovoiton edessä.


text: Ensimmäistä kertaa Jokipojat avasikin maalihanat ensimmäisenä, kun Ilveksen hyökkääjä istui kaksiminuuttista kampitusjäähyään. Robert Jekimov ohjasi taitavasti maalin edestä Scott Matzkan laukauksen Jani Hurmeen selän taakse.


text: Toisessa erässä ei nähty maaleja. Mikko Rämö torjui 17 kertaa, ja oli selvästi joukkueen avainpelaaja ottelussa.


text: Kolmannen erän alussa Ilves-pakki Juuso Akkanen sai suihkukomennuksen raapaistuaan mailalla joensuulaispelaajan naaman auki. Jokipoikien toinen maali syntyi Ilveksen viisiminuuttisen jäähyn aikana, kun Matzkan vedon ohjasi maaliin tällä kertaa Sami Puruskainen.


text: Ilves tuli vielä peliin mukaan, kun se kavensi melko nopeasti Jokipoikien edellisen maalin jälkeen. Jarkko Kauvosaari sivalsi Marko Anttilan syötöstä pelin 1–2:een. Loppukiri ei kuitenkaan riittänyt, ja Jokipojat otti arvokkaan ensimmäisen voittonsa karsintasarjassa.


text: Tällä kertaa Ilves teki avausmaalin jo toisella peliminuutilla, kun Markus Seikola laukoi, ja kiekko pomppasi haparoivan Rämön hanskasta maaliin. Jokipoikien tasoitus nähtiin ajassa 16.06, mutta Joonas Rask vei Ilveksen ensimmäisessä erässä vielä johtoon.


text: Ilves teki kolmannen maalinsa heti toisen erän alkuun. Jarkko Kauvosaari antoi hyvän avauksen Pasi Saloselle, joka pääsi puolittaiseen läpiajoon, ja upotti kiekon Jokipoikien maaliin. Toisen erän lopussa Jokipojat pääsi kahden miehen ylivoimalle, ja käytti tilaisuutensa. Nevalainen laukoi läheltä maalia, ja Robert Jekimov huitoi kiekon maaliviivalta sisään.


text: Ilveksen kapteeni Pasi Määttänen kuitenkin laukoi lopullisen niitin viitisen minuuttia ennen ottelun loppua. Näin ottelu päättyi lukemiin 4–2, ja Ilves voitti koko liigakarsintasarjan otteluvoitoin 4–1.


title: Peggie Castle

text: Peggie Castle (22. joulukuuta 1926 Appalachia, Virginia – 11. elokuuta 1973 Hollywood, Kalifornia) oli yhdysvaltalainen näyttelijä. Castle näytteli ensimmäisen kerran elokuvissa vuonna 1947. Hän näytteli lähinnä B-elokuvissa tyypillisesti toisen naisen roolissa. Hänen elokuviinsa kuuluvat muun muassa "Maksa elämäni" (1951), "Invasion USA" (1952) ja "Mies ilman muistia" (1954). Televisiossa Castle näytteli neljä kautta lännensarjassa "Lawman", jonka päätyttyä hän lopetti näyttelemisen vuonna 1962.


title: Peggie Castle

text: Castle kuoli maksakirroosiin 46-vuotiaana. Hän on saanut tähden Hollywood Walk of Famelle.


title: Patriootti (Amerikan vallankumous)

text: Patriootti (myös "Amerikan whigit", "kongressimiehet" tai "kapinalliset") oli uudisasukkaiden nimi niissä kolmessatoista brittiläisessä siirtomaassa, jotka kapinoivat Britannian valtaa vastaan Amerikan vallankumouksen aikaan. Heidän johtohahmonsa julistivat Amerikan Yhdysvallat itsenäiseksi valtioksi 1776. Heidän kapinointinsa perustui poliittiseen filosofiaan nimeltä republikanismi, kuten Thomas Jeffersonin, Alexander Hamiltonin ja Thomas Painen pamfleteissa ilmaistiin.


title: Phil Baker

text: Phil Baker (24. elokuuta 1896 Philadelphia, Pennsylvania, Yhdysvallat – 30. marraskuuta 1963 Kööpenhamina, Tanska) oli yhdysvaltalainen radiojuontaja, näyttelijä ja koomikko. Hän juonsi radiotietokilpailua "Take It or Leave It", josta myöhemmin kehittyi televisiovisailu "The $64,000 Question".


title: Phil Baker

text: Baker lopetti esiintymiset 1955 ja muutti vuosikymmenen jälkipuoliskolla Tanskaan yhdessä tanskalaissyntyisen kolmannen puolisonsa kanssa. Hän kuoli Kööpenhaminassa vuonna 1963. Baker on saanut tähden Hollywood Walk of Famelle.


title: Sulfur

text: Sulfur on kappale yhdysvaltalaisen vaihtoehtometallia soittavan yhtyeen Slipknotin "All Hope Is Gone" -albumilta vuodelta 2008. Kappale on myös Rock Band -videopelissä.


title: Souleymane Diawara

text: Souleymane Diawara (s. 24. joulukuuta 1978 Dakar, Senegal) on senegalilainen jalkapalloilija. Hän edustaa tällä hetkellä Ranskan pääsarjassa pelaavaa Marseillea ja on pelipaikaltaan keskuspuolustaja.


title: Souleymane Diawara

text: Diawara aloitti ammattilaisuransa vuonna 1998 Le Havresta, jossa hän pelasi yhteensä kuuden kauden ajan. Kaudeksi 2003–2004 hän siirtyi Sochaux’hon. Elokuussa 2006 hänet pudotettiin pois Senegalin maajoukkueesta kurinpidollisista syistä.


title: Souleymane Diawara

text: 30. elokuuta 2006 Diawara teki nelivuotisen sopimuksen Charlton Athleticin kanssa, ja hänestä maksettiin noin 5,5 miljoonan euron siirtokorvaus. Charltonin seurajohto kuitenkin kyseenalaisti päävalmentaja Iain Dowien hankintaa, sillä Diawaran oli tuolloin heidän mielestään tuntematon pelaaja.


title: Souleymane Diawara

text: Vuonna 2007 hän palasi takaisin Ranskaan ja siirtyi Bordeaux’hon. Hän voitti joukkueessa kauden 2008–2009 päätteeksi maan pääsarjamestaruuden. Kesällä 2009 hän siirtyi Marseilleen.


title: Natriumstearoyyli-2-laktylaatti

text: Natriumstearoyyli-2-laktylaatti on elintarvikkeiden lisäaine, jonka E-koodi on E 481. Se on emulgointiaine ja valmistettu synteettisesti maito- ja steariinihaposta, joista jälkimmäinen saattaa olla eläinperäistä. Natriumstearoyyli-2-laktylaattia käytetään muun muassa jälkiruoissa, makeisissa, aamiaismuroissa ja kahvileivissä.


title: Paramahansa Yogananda

text: Paramahansa Yogananda (5. tammikuuta 1893 Gorakhpur – 7. maaliskuuta 1952 Los Angeles), syntymänimeltään Mukunda Lal Ghosh, oli intialainen joogi ja guru. Yogananda oli ensimmäisiä intialaisia guruja, jotka tekivät itämaista filosofiaa tunnetuksi länsimaissa. Hän muutti vuonna 1920 Yhdysvaltoihin, jossa hän teki elämäntyönsä. Hänen teostaan "Joogin omaelämäkerta (Autobiography of a Yogi)" pidetään henkisen kirjallisuuden klassikkona erityisesti yhdysvaltalaisten joogien keskuudessa. Teos on käännetty 25 kielelle. Yogananda tunnetaan myös kahden henkisen järjestön, Yogoda Satsanga Society of Indian ja Self-Realization Fellowshipin, perustajana.


title: Atherstone

text: Atherstone on kaupunki Warwickshiren kreivikunnassa Keski-Englannissa. Se sijaitsee lähellä Warwickshiren pohjoiskärkeä, Staffordshiren ja Leicestershiren rajan tuntumassa ja on North Warwickshiren hallinnollinen keskus.


title: Atherstone

text: Atherstonen historia ulottuu roomalaisajoille saakka. Roomalainen maantie Watling Street, nykyisin A5, kulki kaupungin hanki.


title: Atherstone

text: Vuoden 2011 väestönlaskennan mukaan siellä oli lähes asukasta.


title: Fuji T-3

text: Fuji T-3 on japanilainen sotilaallinen koulukone, jonka ensilento tehtiin vuonna 1974. Koneita valmistettiin 50 kappaletta.


title: Fuji T-3

text: Se kehitettiin Fuji KM-2-koneesta, jolla oli taustana T-34 Mentor.


title: Fuji T-3

text:
Fuji T-3 oli kahdessa Japanin ilmavoimien koulutusyksikössä (11 ja 12 Hiko Kyoikudan)
Sen korvaa Fuji T-7, joka on potkuriturbiinikone.


title: Vesania

text: Vesania (lat., suom. ’hulluus’) on puolalainen sinfonista black metalia soittava yhtye, jonka perustivat Orion, Daray ja Heinrich vuonna 1997. Myöhemmät jäsenet olivat Annahvahr sekä Hatrah, joka lähti yhtyeestä vuonna 1999 ja jonka korvasi Siegmar.Entiset jäsenet


title: Vesania

text: Studioalbumit


title: Vesania

text: Split-albumit


title: Vesania

text: Singlet


title: Vesania

text: Demot


title: Décembre

text: Décembre Oy oli Marimekon perustajan Armi Ratian vuonna 1970 alulle panema yritys erilaisten sisustustavaroiden ja Marimekon markiisikangaslaukkujen suunnittelua ja markkinointia varten. Décembren pääsuunnittelijana toimi hänen poikansa Ristomatti Ratia.


title: Décembre

text: Yritys suunnitteli ja markkinoi muun muassa Palaset-tuotteita, muita muovituotteita, valaisimia, markiisilaukkuja sekä peltitarjottimia ja -purkkeja.


title: Décembre

text: Marimekon pientavaravalikoima oli alkanut kasvaa 1960-luvun lopulla yrityksen muiden rönsyjen ohella, jotka alkoivat heikentää Marimekon tilaa muutenkin heikossa suhdannetilanteessa. Vuonna 1969 yhtiö ajautui suureen saneeraukseen, sille otettiin ensi kertaa ulkopuolinen toimitusjohtaja ja Armi Ratiasta tehtiin hallituksen puheenjohtaja. Hänellä oli nyt aikaa miettiä uusia kuvioita, joista keskeisin oli ajatus erillisestä pientavarayrityksestä. Työnimenä oli aluksi December, sitten ranskaksi "La révolution illimitée de décembre", kunnes kaupparekisteriin merkittiin nimi Décembre Oy. Luonnos toimialamäärittelyksi oli värikäs:


title: Décembre

text: "Kaikkea lain sallimaa liiketoimintaa: munanlämmittäjä, uunikinnas möhkö napaharja postikortit, paperi saapas hajut maut makuulevyt loitsut lannevaate tiilitehdas riisinviljely ”kalastus ja metsästys” lasi tai metalli."


title: Décembre

text: Décembren ensimmäinen tuote oli sittemmin klassikoksi muodostunut Mariskooli, joka perustui Riihimäen Lasin vanhaan puristelasimuottiin. Ristomatti Ratian omaa suunnittelua olivat geometriset ja kirkasväriset muovituotteet, – käsipeili, tarjotin, tuhkakuppi, kulhot ja vaateripustimet – joita valmistettiin Heikki Tavelan omistamassa muovitehtaassa.


title: Décembre

text: Vuonna 1974 Décembre laajensi valaisimiin Ateneumista valmistuneen Taisto Kuhan ja Japanista Suomeen muuttaneen Fujiwo Ishimoton avulla. Suutarinlampun kaltaiset seinä- ja kattovalaisimet ja modernimmat kiskovalaisimet valmistettiin emalimaalatusta alumiinista.


title: Décembre

text: Decémbre otti valikoimiinsa myös muun muassa Perttu Mentulan suunnittelemat markiisikankaiset "Ringside"-putkihuonekalut ja Hans Nykvistin puulelut. Suomalaisdesignin ohella yritys toi maahan italialaisen Artemiden valaisimia ja muovihuonekaluja.


title: Décembre

text: Marimekon omistukseen Décembre siirtyi vuonna 1983, ja toiminnasta jäi jäljelle pian vain Sulkavalta hankittu Décembren laukkutehdas, jossa osa Marimekon laukuista valmistettiin vuoteen 2013, jolloin yritys sulki tehtaan.


title: Riian ilmailumuseo

text: Riian ilmailumuseo on latvialainen ilmailumuseo, jonka on perustanut vuonna 1956 Victor Talpa, joka toimi Latvian neuvostotasavallan ilmailuhallinnossa. Riian kaupungin lähellä sijaitseva museo yksityistettiin vuonna 1997.


title: Riian ilmailumuseo

text: Museossa on pääosin ulkona nähtävillä 30-40 lentokonetta ja helikopteria, mm.


title: Samuel Inkoom

text: Samuel Eboue Inkoom (s. 1. kesäkuuta 1989 Sekondi-Takoradi) on ghanalainen jalkapalloilija. Hän edustaa Portugalin Primeira Ligassa pelaavaa Boavistaa. Inkoom on pelipaikaltaan oikea laitapuolustaja.


title: Samuel Inkoom

text: 26. huhtikuuta 2009 Inkoom siirtyi ghanalaisesta Asante Kotokosta 700 000 dollarin siirtokorvauksella sveitsiläiseen Baseliin. Hän teki joukkueen kanssa kolmivuotisen sopimuksen. Ensiesiintymisensä joukkueessa hän teki 12. heinäkuuta 2009 ottelussa St. Gallenia vastaan.


title: Samuel Inkoom

text: Tammikuussa 2011 Inkoom siirtyi ukrainalaiseen Dnipro Dnipropetrovskiin. Kevään 2013 hän pelasi lainassa ranskalaisessa Bastiassa ja kevään 2014 kreikkalaisessa Plataniasissa. Elokuussa 2014 Inkoom siirtyi Major League Soccer -sarjan D.C. Unitediin. Heinäkuussa 2015 hän siirtyi portugalilaiseen Boavistaan.


title: Samuel Inkoom

text: Inkoom teki ensiesiintymisensä Ghanan maajoukkueessa 20. marraskuuta 2008 ottelussa Tunisiaa vastaan.


title: RKK Energijan museo

text: RKK Energijan museo () on Moskovan alueen Koroljovin kaupungissa sijaitseva avaruustekniikan museo, jonka omistaa kaupungissa sijaitseva Energija-avaruusteknologiayhtiö.


title: RKK Energijan museo

text: Näytteillä on lukuisia maahan palanneita miehitettyjä avaruuskapseleita, muun muassa Vostok 1, jolla Juri Gagarin lensi ensimmäisenä ihmisenä avaruudessa ja Vostok 6, jolla Valentina Tereškova lensi ensimmäisenä naisena.


title: Jarkko Saastamoinen

text: Jarkko Saastamoinen (s. 27. heinäkuuta 1983) on suomalainen salibandypelaaja. Maalivahtina pelaava Saastamoinen edustaa Salibandyliigassa pelaavaa Kooveeta. Saastamoinen on pelannut myös Viron maajoukkueessa.


title: Jarkko Saastamoinen

text: Saastamoinen pelasi uransa alkuvaiheessa Ilveksessä ja Pirkkaissa, josta hän siirtyi Viroon Jögeva SK Tähen riveihin. Kahden kuukauden pituisen vierailun päätteeksi Saastamoinen palasi takaisin Pirkkalaan, jossa hän pelasi ensimmäisen kautensa Salibandyliigassa. Saastamoinen jatkoi vielä yhen kauden joukkueen riveissä Pirkkain pudottua I-divisioonaan. Kauden päätteeksi hän matkasi takaisin liigatasolle Nokian KrP:n riveihin kaudella 2008–2009. Jäätyään ilman peliaikaa Nokialla, Saastamoinen löysi uuden seuran Porista I-divisioonassa pelanneesta FBT Karhuista.


title: Jarkko Saastamoinen

text: Vierailu jäi kauden mittaiseksi, kun kesällä 2010 Saastamoinen siirtyi kolmanteen liigajoukkueeseensa Trackersiin. Vuonna 2012 Saastamoinen siirtyi FBT Karhuista Kooveeseen.


title: 24 (8. tuotantokausi)

text: 24:n kahdeksas tuotantokausi on televisiosarjan "24" viimeinen tuotantokausi. Sen ensimmäinen jakso esitettiin Yhdysvalloissa tammikuussa 2010 ja Suomessa syyskuussa 2010. Kausi alkoi kellonajasta 16:00. Seitsemännen kauden tapahtumien jälkeen Jack Bauer on päättänyt palata Los Angelesiin tyttärensä Kim Bauerin, vävynsä Stephenin ja lapsenlapsensa Terin kanssa viettämään normaalia elämää. Suunnitelmiin tulee kuitenkin muutos.


title: Copa del Rey 2010–2011

text: Copa del Reyn kausi 2010–2011 oli jalkapallon Espanjan cupin eli Copa del Reyn 107. kausi. Turnaus alkoi 21. elokuuta 2010 ja päättyi 20. huhtikuuta 2011 pelattuun loppuotteluun, jossa Real Madrid voitti Barcelonan. Turnauksen puolustava mestari oli Sevilla.


title: Copa del Rey 2010–2011

text: Turnaukseen osallistui yhteensä 83 joukkuetta Primera Divisiónista, Segunda Divisiónista, Segunda División B:stä ja Tercera Divisiónista. Primera Divisiónista ja Segunda Divisiónista pääsivät mukaan kaikki kauden 2009–2010 joukkueet paitsi Villarreal B, joka on Villarrealin reservijoukkue. Segunda División B:stä pääsi kauden 2009–2010 jokaisen lohkon viisi parasta joukkuetta sekä kaksi parasta kuudenneksi sijoittunutta ja Tercera Divisiónista kauden 2009–2010 lohkovoittajat.


title: Copa del Rey 2010–2011

text:
Ensimmäisen kierroksen ottelut pelattiin 21., 22., 24. ja 25. elokuuta 2010. Joukkueet pelasivat yhden ottelun, joista voittajat selvisivät seuraavalle kierrokselle.
Toisen kierroksen ottelut pelattiin 1. syyskuuta 2010. Joukkueet pelasivat yhden ottelun, joista voittajat selvisivät seuraavalle kierrokselle.
Kolmannen kierroksen ottelut pelattiin 8. ja 15. syyskuuta 2010. Joukkueet pelasivat yhden ottelun, joista voittajat selvisivät seuraavalle kierrokselle.
Neljännen kierroksen ensimmäiset osaottelut pelattiin 26., 27. ja 28. lokakuuta ja toiset osaottelut 9., 10. ja 11. marraskuuta 2010.
Loppuvaiheessa pelattiin kolme pudotuskierrosta, joissa ottelut olivat kaksiosaisia. Loppuottelu oli yksiosainen ja se pelattiin 20. huhtikuuta 2011.


title: Copa del Rey 2010–2011

text:
Ensimmäiset osaottelut pelattiin 21. ja 22. joulukuuta 2010 ja toiset osaottelut 5. ja 6. tammikuuta 2011.
Ensimmäiset osaottelut pelattiin 12. ja 13. tammikuuta 2011 ja toiset osaottelut 18., 19., 20. tammikuuta 2011.


title: Copa del Rey 2010–2011

text: Ensimmäiset osaottelut pelattiin 26. tammikuuta 2011 ja toiset osaottelut 2. helmikuuta 2011.


title: Matías Fritzler

text: Matías Lionel Fritzler (s. 23. elokuuta 1986 Lomas de Zamora, Argentiina) on argentiinalainen jalkapalloilija. Hän edustaa tällä hetkellä Espanjan Primera Divisiónissa pelaavaa Hérculesia ja on pelipaikaltaan keskikenttäpelaaja.


title: Matías Fritzler

text: Fritzler aloitti ammattilaisuransa vuonna 2004 Lanúsista. Hän onnistui vakiinnuttamaan paikkansa joukkueen avauskokoonpanossa ja kuului kausien ajan sen luottopelaajiin. Vuoden 2007 syyskaudella (Apertura) joukkue voitti mestaruuden, joka oli sen historian ensimmäinen.


title: Matías Fritzler

text: Kaudeksi 2010–2011 hän siirtyi lainasopimuksella espanjalaisseura Hérculesiin.


title: The Guess Who

text: The Guess Who on kanadalainen rockyhtye Winnipegistä. Se nautti kotimaassaan suurta suosiota 1960- ja 1970-luvuilla, ja myös Yhdysvalloissa yhtye saavutti muutamia hittejä. The Guess Whon tunnetuimpiin kappaleisiin lukeutuvat ”American Woman”, ”No Time” ja ”Dancin’ Fool”.


title: The Guess Who

text: The Expressions -niminen yhtye, johon kuuluivat Chad Allan, Randy Bachman, Jim Kale, Bob Ashley ja Garry Peterson, äänitti vuonna 1965 cover-version Johnny Kidd & the Piratesin kappaleesta ”Shakin’ All Over”. Levy-yhtiö Quality Records ilmoitti levyn etiketissä kappaleen esittäjäksi ”Guess Whon” () toivoen, että asiakkaat luulisivat kyseessä olevan jonkin kuuluisan yhtyeen. ”Shakin’ All Overista” tuli yllätyshitti Kanadassa, ja myös Yhdysvalloissa se ylsi top 40:een. Kosketinsoittaja Bob Ashleyn korvasi pian Burton Cummings, josta tuli myös laulaja, kun Chad Allan erosi yhtyeestä vuonna 1966. The Guess Who lähti heikosti menestyneelle Englannin-kiertueelle ja palasi kotimaahansa esiintymään omaan "Let’s Go" -televisio-ohjelmaansa.


title: The Guess Who

text: Suuri menestys Yhdysvalloissa vältteli yhtyettä aina vuoteen 1969 asti, jolloin ”These Eyes” nousi Billboard Hot 100 -listalla kymmenen myydyimmän singlen joukkoon. Myöhemmin samana vuonna ilmestynyt albumi "Canned Wheat Packed by the Guess Who" sisälsi kolme top 40 -hittiä. Vuonna 1970 ilmestyi hittisingle ”American Woman”. Vaikka kappale oli sävyltään amerikkalaisvastainen, siitä tuli ironisesti yhtyeen ainoa Yhdysvaltain listaykköseksi noussut single. Myös samanniminen albumi nousi top 10:een ja myi kultalevyyn oikeuttavan määrän. Yhtye myös esiintyi Valkoisessa talossa Richard ja Pat Nixonille sekä prinssi Charlesille. Pat Nixonin vaatimuksesta ”American Womania” ei esitetty.


title: The Guess Who

text: Mormoniksi kääntynyt kitaristi Randy Bachman alkoi vieraantua yhtyeen rock and roll -elämäntyylistä, mikä johti yhteentörmäyksiin Burton Cummingsin kanssa. Bachman erosi yhtyeestä heinäkuussa 1970 ja perusti yhdessä Chad Allanin kanssa Brave Belt -yhtyeen, josta muodostui pian menestyksekäs Bachman-Turner Overdrive. Bachmanin tilalle yhtyeeseen tuli kaksi kitaristia: Kurt Winter ja Greg Leskiw. Vielä vuonna 1970 ilmestyneen seuraavan albumin, "Share the Landin", nimikkokappale nousi jälleen top 10:een Yhdysvalloissa.


title: The Guess Who

text: Viimeisen kerran yhtye nähtiin Yhdysvaltain top 10:ssä vuonna 1974, kun ”Clap for the Wolfman” nousi sijalle 6. Seuraavana vuonna Burton Cummings hajotti yhtyeen ja yritti soolouraa. The Guess Who kuitenkin koottiin uudelleen kasaan vuonna 1977, ja vuonna 1983 yhtyeen suuruuden päivien kokoonpano palasi hetkeksi. The Guess Who keikkailee edelleen – tosin sen kokoonpano on muuttunut tiheään tahtiin.


title: Kultainen vasikka (täsmennyssivu)

text: Kultainen vasikka tarkoittaa muun muassa seuraavia:


title: Kultainen vasikka (elokuva)

text: Kultainen vasikka on Ritva Arvelon ohjaama elokuva vuodelta 1961 ja hänen ainoa elokuvaohjauksensa. Hän oli ohjannut näytelmän aiemmin teatterissa. Elokuva perustuu Maria Jotunin näytelmään "Kultainen vasikka".


title: Kultainen vasikka (elokuva)

text: Tarinan tapahtuma-ajankohta on ensimmäisen maailmansodan aika, ympäristönä Porvoo. Tarina kertoo keinottelemaan ryhtyvistä ihmisistä, jotka unelma nopeasta rikastumisesta sokaisee.


title: Kultainen vasikka (elokuva)

text: Aikalaisarvioissa elokuvaa pidetään yleisesti ansiokkaana. Erkka Lehtola (Aamulehti) kirjoittaa: "Arvelon ensimmäinen filmityö Kultainen vasikka yllättää katsojan erittäin myönteisesti". Tosin teatterimaisuudesta sille annetaan moitteita useassakin arviossa. Matti Savo (Modest Savtschenko, Kansan Uutiset) moittii teatterimaisuuden peittämiseen käytettyjä keinoja vanhanaikaisiksi.


title: Kultainen vasikka (elokuva)

text: Eräässä myöhemmässä kritiikissä elokuva todetaan sisällökkääksi ja hyvin näytellyksi. Vakavista aiheista huolimatta perusnäkemys elokuvassa on komediallinen. Sen todetaan myös kuuluvan suomalaisen elokuvan parhaimmistoon.


title: Kultainen vasikka (elokuva)

text: Tv-maailman arvostelija kirjoittaa, että hänen Suomen omaperäisimpänä elokuvasäveltäjänä pitämänsä Osmo Lindemanin musiikki tulkitse elokuvan tapahtumia hienosti.


title: Kultainen vasikka (näytelmä)

text: Kultainen vasikka on Maria Jotunin komedia vuodelta 1918.


title: Kultainen vasikka (näytelmä)

text: Näytelmä kuuluu niihin Jotunin näytelmiin, joista vasta myöhemmin on tullut teatterien klassikkonäytelmiä. Sitä esitettiin vain lyhyen aikaa sen ilmestyttyä, ja sen varsinaiset esitykset alkoivat vasta pitkän tauon jälkeen toisen maailmansodan aikaan. Sen jälkeen se on ollut suosittu aiheensa pysyvän ajankohtaisuuden vuoksi. Muun muassa Tukholmassa sitä esitettiin 1990-luvulla nimellä "Pengar, pengar", ja Suomen Kansallisteatterissa vuonna 2000.


title: Kultainen vasikka (näytelmä)

text: Näytelmän tapahtuma-ajankohta on ensimmäinen maailmansota, jolloin pulaa on ruoasta ja tavaroista. Monet etsivät ylellistä elämää keinottelulla, ja juuri rahasta tulee näytelmän epäjumala, Raamatun kultainen vasikka. Näytelmän näkyvän puolen taustalla on kyseessä ihmiskäsityksen ja elämäntavan murros: vapaus toteuttaa itseään, ja erityisesti Jotunia kiinnostaa naisen asema, naisen mahdollisuudet. Keskeinen ongelma on naisen ja miehen suhde, ja onko raha vai rakkaus lopultakin se olennainen päähenkilön elämässä.


title: Kultainen vasikka (näytelmä)

text: Eedith hylkää miehensä Jaakon rahan takia, mutta palaa kotiin kun mies on onnistunut rikastumaan. Jaakko on kuitenkin aikeissa antaa vaimolleen opetuksen tuhoamalla omaisuutensa.


title: Riikinkukko

text: Riikinkukko eli intianriikinkukko ("Pavo cristatus") on luonnonvaraisena Etelä-Aasiassa tavattava suurikokoinen kanalintu. Laji on domestikoitunut ja sitä pidetään eläintarhoissa ja puutarhoissa ympäri maailmaa. Riikinkukko on Intian kansallislintu.


title: Riikinkukko

text: Riikinkukkokoiraat voivat kasvaa 2,3 metriä pitkiksi ja pidentyneiden pyrstösulkien pituus on yli puolet linnun kokonaispituudesta. Koiraan pyrstö voi kasvaa noin 1,5 metrin mittaiseksi. Täysikasvuinen koiras painaa 4–6 kg. Naaras kasvaa harvoin yli metrin mittaiseksi ja painaa 2,75–4 kg. Koiraan pyrstön pidentyneet sulat ovat väriltään vihreät ja niissä on pronssinväriset ja siniset silmäkuviot. Koiraan pitkä kaula on väriltään kiiltävän sininen ja päälaella on sininen töyhtö. Ulkonäöltään riikinkukkokoiras muistuttaa viherriikinkukkokoirasta ("Pavo muticus"), joka eroaa siitä esimerkiksi vihreän kaulan ja erilaisen töyhdön perusteella. Koiraasta tunnetaan erilaisia mutaatioita, esimerkiksi valkoisia tai tummasiipisiä yksilöitä. Naaras on väriltään selästään ruskea ja vatsastaan valkoinen. Niskan höyhenet ja päälaen töyhtö ovat naaraalla vihreät.


title: Riikinkukko

text: Luonnonvaraisena riikinkukkoa tavataan Intiasta, Pakistanista, Nepalista, Bhutanista, Bangladeshista ja Sri Lankasta. Linnun elinympäristöä ovat kosteiden metsien pohjakerrokset erityisesti jokien läheisyydessä. Lajia tavataan myös kylistä ja kaupunkien puistoista.


title: Riikinkukko

text: Foinikialaiset toivat riikinkukkoja Syyriaan noin 1000 eaa. ja Aleksanteri Suuri toi lintuja matkoiltaan hallitsemilleen Välimeren alueille. Riikinkukkoja pidettiin myös arvossa Rooman valtakunnan aikana ja keskiajalla, jolloin niitä siirrettiin muuallekin Eurooppaan.


title: Riikinkukko

text: Riikinkukot ovat kaikkiruokaisia ja syövät siemeniä, hedelmiä, hyönteisiä ja pieniä matelijoita sekä nisäkkäitä. Ravintonsa lintu etsii aamuvarhaisella ja hieman ennen auringonlaskua.


title: Riikinkukko

text: Riikinkukot eivät ole kovin hyviä lentämään ja pakenevat saalistajia mieluummin juoksemalla kuin lentämällä. Ne kuitenkin lentävät yöpymään korkealle puihin ja ylittävät jokia lentämällä.


title: Riikinkukko

text: Riikinkukot elävät pienissä ryhmissä, joissa on yksi koiras ja kolmesta viiteen naarasta. Pesimäaikana linnut kokoontuvat yhteen ja koiraat esiintyvät naaraille levittelemällä pyrstöjään. Jokaisella koiraalla on oma reviirinsä ja reviirit sijaitsevat hyvin lähellä toisiaan. Naaraat kulkevat reviiriltä toiselle ja valitsevat sopivan koiraan. Yksi koiras pariutuu yleensä kahden naaraan kanssa. Riikinkukon pesä sijaitsee maassa tai jopa rakennuksessa. Naaras munii kolmesta kuuteen munaa, joiden haudonta kestää noin kuukauden ajan. Poikaset kykenevät seuraamaan emoaan noin kahden tunnin kuluttua kuoriutumisestaan.


title: Riikinkukko

text: Riikinkukko esiintyy useassa intialaisessa kansantarussa. Hindut pitävät sitä pyhänä, koska Shivan poika Kartikeya ratsastaa sillä. Riikinkukon uskotaan myös kykenevän lumoamaan käärmeitä ja estävän niiden lisääntymisen.


title: Riikinkukko

text: Kreikkalaisessa tarustossa Heralla oli kaunis papitar Io, jota Zeus ihaili. Zeus muutti Ion hiehoksi suojellakseen häntä Heran mustasukkaisuudelta. Hera onnistui suostuttelemaan Zeuksen antamaan hiehon hänelle lahjaksi ja asetti monisilmäisen Argoksen hiehon vartijaksi. Zeus lähetti Hermeen tappamaan Argoksen ja vapauttamaan Ion. Argoksen palveluksesta kiitollisena Hera asetti kuolleen jättiläisen silmät riikinkukon pyrstöön.


title: Richards

text: Richards on muun muassa seuraavien henkilöiden sukunimi:


Musta joutsen: Erittäin epätodennäköisen vaikutus on Nassim Nicholas Talebin vuonna 2007 julkaistu teos. Sitä voidaan pitää jatkona Talebin edelliselle teokselle, . Kirjan pääteemat ovat satunnaisuus ja epävarmuus. Kirjan nimi viittaa vanhaan, mahdotonta tarkoittavaan sanontaan: kaikkien joutsenten uskottiin olevan valkoisia kunnes Australiasta löytyi musta joutsenlaji.
Kirjassa Taleb vertaa mustaa joutsenta odottamattomaan ja erittäin epätodennäköiseen tapahtumaan, kuten esim. 9/11 joka järisytti pörssikursseja ja muutti maailmaa.


title: Maailma on kaunis

text: Maailma on kaunis voi tarkoittaa seuraavaa:


title: Vaellusreitti

text: Vaellusreitti on retkeilijöiden ja ulkoilijoiden tarpeisiin viitoitettu polku, joka on suunniteltu useampipäiväisiä retkiä varten. Se on merkitty karttaan ja pysyvästi maastoon. Pitkien reittien varrelle on järjestetty yöpymistä varten autiotupia ja tulentekopaikkoja. Vaellusreitillä on usein opastauluja, joissa selostetaan paikallisia luonnonoloja. Vaellusreitti voi johtaa paikasta toiseen tai se voi olla lähtöpaikkaan takaisin vaellettavaksi tarkoitettu rengasreitti. Talviretkeilyyn on viitoitettu talvireittejä kuljettavaksi hiihtäen tai lumikenkäillen. Vaellusreittiä lyhyempi luontoon tutustumiseen tarkoitettu reitti on luontopolku.


title: Vaellusreitti

text: Vaellusreitin pituudesta ja sijainnista riippuu soveltuuko se lyhyille päiväretkille, useamman päivän vaelluksille vai näille molemmille. Reitti voi olla suunniteltu patikointiin, retkeilyyn, hiihtoon tai pyöräilyyn. Kulkutapaan vaikuttaa paljolti se, kulkeeko reitti epätasaisia polkuja vai hyvin pyöräilyyn soveltuvia sorateitä pitkin. Monesti kuivalla säällä jalkinevarustukseksi riittää lenkki- tai vaelluskengät, mutta sadesäällä ne kastuvat varvukoissa. On tehty sellaisiakin reittejä, jotka voi saavuttaa vain vesitse kulkemalla.


title: Luotsimajuri

text: Luotsimajuri oli alkuaan Ruotsin itäisen luotsipiirin esimies. Itäinen luotsipiiri tarkoitti Ruotsiin kuuluneen Suomen aluetta. Kun Suomi liitettiin Venäjään 1809 luotsimajurista tuli Suomen luotsipäällikkö. Vuonna 1812 annetussa luotsilaitoksen ohjesäännössä luotsipäällikön toimi muuttui luotsipäällikön viraksi. Sen jälkeen luotsimajuri oli luotsilaitoksen käyttämä upseerinarvo vuoteen 1888 saakka. Luotsimajuri asui 1800-luvun alkupuolella aluksi Suomenlinnassa, myöhemmin Tammisaaressa. Hänen apunaan luotsilaitosta johtivat luotsipäällysmiehet aikana, jolloin Suomi oli jaettuna neljään piiriin. Vuonna 1850 perustettiin Helsinkiin sotilaallisesti järjestetty Suomen luotsi- ja majakkalaitos, jonka päällikköä nimitettiin luotsitirehtööriksi.


title: Irina Shayk

text: Irina Shayk (myös Irina Šeik, , oik. Irina Valerjevna Šaihlislamova, , s. 6. tammikuuta 1986 Jemanželinsk, Venäjä, Neuvostoliitto) on venäläinen malli, joka tunnetaan muun muassa esiintymisestään "Sports Illustratedin" uimapukunumerossa vuosina 2007–2015. Hän oli vuoden 2011 numeron kansikuvamalli.


title: Irina Shayk

text: Shayk debytoi näyttelijänä pienessä roolissa Megarana vuoden 2014 elokuvassa "Hercules".


title: Irina Shayk

text: Shayk seurusteli jalkapalloilija Cristiano Ronaldon kanssa vuosina 2010–2015. Sittemmin hän on seurustellut näyttelijä Bradley Cooperin kanssa. Heille syntyi esikoistytär maaliskuussa 2017.


title: Irina Shayk

text: Shaykin isä on tataari ja äiti venäläinen.


title: Viiksiluhtakana

text: Viiksiluhtakana ("Hypotaenidia torquata") on kaakkoisaasialainen rantakana, joka elää Filippiineillä ja osassa Indonesiaa. Lajista tunnetaan viisi alalajia. Carl von Linné kuvaili lajin holotyypin Filippiineiltä vuonna 1766.


title: Andamaanienräikkä

text: Andamaanienräikkä ("Rallina canningi") on Intialle kuuluvan Andamaanien saariryhmän kotoperäinen rantakana. Edward Blyth kuvaili lajin holotyypin Andamaanien Port Canningista vuonna 1863.


title: Papuankanaräikkä

text: Papuankanaräikkä ("Rallicula forbesi") on Uusi-Guinean kotoperäinen rantakana, josta tunnetaan neljä alalajia. Richard Bowdler Sharpe kuvaili lajin holotyypin Owen Stanley Rangesta vuonna 1887.


title: Papuankirjoräikkä

text: Papuankirjoräikkä ("Rallicula leucospila") on Uusi-Guinean kotoperäinen rantakana. Laji elää vain saaren luoteisosan Vogelkopissa Tamraun, Arfakin ja Wandammenin vuoristoissa. Tommaso Salvadori kuvaili lajin holotyypin Arfakvuoristosta vuonna 1875.


title: Lustig

text: Lustig tarkoittaa seuraavia:


title: Papuanmetsäräikkä

text: Papuanmetsäräikkä ("Rallicula mayri") on Uuden-Guinean kotoperäinen rantakana. Laji elää Irian Jayan Cyclopsvuoristossa (nimialalaji "mayri") ja Papua-Uuden-Guinean luoteisosassa (alalaji "carmichaeli"). Ernst Hartert kuvaili lajin holotyypin Cyclopsvuoristosta vuonna 1930.


title: Ribon

text: Ribon () on Japanissa kuukausittain ilmestyvä tytöille suunnattu mangalehti. Sen kohderyhmä ovat 9–13-vuotiaat tytöt. Lehden ensimmäinen numero julkaistiin vuonna 1955.


title: Ribon

text: Vuonna 2009 lehden levikki oli 274 167.


title: Ribon

text: Kiinalainen versio Ribonista on Mon Mon.


title: Papuanpunaräikkä

text: Papuanpunaräikkä ("Rallicula rubra") on Uusi-Guinean kotoperäinen rantakana. Laji elää saaren länsi- ja keskisosissa, ja siitä tunnetaan kolme alalajia. Hermann Schlegel kuvaili lajin holotyypin saaren pohjoisosasta vuonna 1871.


title: Suomen Moskovan-suurlähetystö

text: Suomen Moskovan-suurlähetystö on Suomen tasavallan suurlähetystö Venäjän pääkaupungissa Moskovassa. Nykyinen suurlähettiläs on Mikko Hautala. Hän astui virkaan 1. syyskuuta 2016.


title: Suomen Moskovan-suurlähetystö

text: Lähetystössä on henkilökuntaa 67 (vuonna 2016).


title: Suomen Moskovan-suurlähetystö

text: Suomen Moskovassa oleva suurlähetystörakennus vihittiin käyttöön 6. joulukuuta 1938. Rakennus on Suomen ensimmäinen varta vasten edustustoksi rakentama talo. Samalla se oli ensimmäinen Neuvostoliiton pääkaupunkiin Moskovaan rakennettu ulkovaltojen edustusto.


title: Suomen Moskovan-suurlähetystö

text: Suomen lähetystörakennus on edelleen hieno esimerkki suomalaisesta arkkitehtuurista ja yksi harvoista todella toimivista funktionalismin tyylisuunnan rakennuksista Moskovassa. Lähetystörakennus toimii edelleen pitkälti sellaisena kuin sen suunnittelija, arkkitehti Hilding Ekelund, aikanaan sen piirustuslaudalla piirsi.